
Extat in bibliotheca universitatis Monacensis codex quidam 
membranaceus, formae oblongae, saeculo ut videtur XV exaratus, 
qui praeter Propertii monobiblon Sapphusque epistolam quae 
Ovidii nomine circumfertur, carmina quoque continet Tibulliana ; 
est nitide scriptus, titulis argumentisque singulorum poematum 
a rubricatore instructus, multifariam et in ipso verborum con- 
textu et in margine paginarum compluribus manibus correctus. 

Tibulli elegiae quamquam in eosdem libellos atque in 
ceteris codicibus recentioribus distributae, tamen continuis nu- 
meris singulae insignitae sunt ita ut postremum voluminis carmen, 
quod vulgo IV, 14 inscribitur , hunc prae se ferat titulum: 
Elegia XXXVII, de infamia suae puellae tetrasticon. Fost quod 
carmen exaratum est „Epitaphium Ovidii in Tibullum", i. e. 
Domitii Marsi epigramma, et „Tibulli poetae vita", desunt duo 
illa Friapea quae Scaliger ex Cuiacii fragmento carminibus Ti- 
bullianis adiecit. Hunc librum Monacensem cum nemo antea 
excussisset , equidem in tanta bonorum Tibulli codicum inopia 
examinandum suscepi, sed mox accuratiore lectionum compara- 
tione, quamquam multa sibi habet propria, tamen in poematis 
Tibullianis restituendis nullum emolumentum ex eo posse sperari 
intellexi, quippe qui et gravissimis librarii erroribus scateat et 
maxime omnium hominum doctorum saeculi XV commentis sit 
inquinatus. 

Sed quandoquidem in hanc de codicibus Tibullianis quae- 
stionem incideram, cum recentissimam Albii editionem plane 
novis rei criticae subsidiis confectam multis locis gravissime 
a Lachmanniana viderem discrepare, accuratius utriusque funda- 
menta examinare atque comparare constitui, ut quoad eius facere 
possem,- certis argumentis diiudicarem, utrum recte Aemilius 
Baehrensius in editione sua elegiarum de codicum auctoritate 
censuerit, an hodie quoque in carminibus Tibulli restituendis 
Caroli Lachmanni instrumento critico niti debeamus, quam 

quaestionem temptandam Conradus Bursianus praeceptor meus 
sedulo mihi commendavit. 

Lachmannus igitur cum a. 1829 primus Tibulli libellum 
iusto apparatu critico instructum ederet, ex multo maiore quod 
ei praesto erat, instrumento codices saeculi XV selegit quinque 
qui ipsi fidissima poetae emendandi praesidia videbantur. Quorum 
primus quem ut omnium optimum littera A notavit, Ebora- 
censis a. 1425 exaratus, a Nicolao Heinsio ut viro docto sae- 
culi XVII non ita diligenter erat excussus. Alter Parisinus 
regius n° 7909 chartaceus anni 1423, quem littera B insignivit 
Lachmannus, Eboracensem prope aequare visus est auctoritate. 
Reliqui tres , Wittianus membranaceus , a Lachmanno littera c 
notatus, Datianus d et Askewianus e uterque chartaceus aspectu- 
que foedus altera demum saeculi XV parte scripti sunt : quorum 
consensui cum magnam Lachmannus tribueret auctoritatem , in 
singulis tamen nihil fidei inesse statuit. Praeter hos codices 
integros, sed recentioris aetatis 'alia quoque antiquiora rei cri- 
ticae subsidia adhibuit, quae ad singulas tantum libelli Tibulliani 
partes spectant. In quibus maxime elucet fragmentum illud 
pervetustum atque ut videtur emendatissimum, quod Jos. Scaliger 
Jac. Cuiacio acceptum debebat: haec membrana optima inde a 
Lygdami elegiae IV versu 65 incipiens duo quoque Priapea, 
quae in ceteris codicibus non extant, complexa esse traditur. — 
Praeterea Lachmannus ad Tibulli versus emendandos usus est 
excerptis quae Vincentius Bellovacensis circa a. 1250 in speculo 
suo doctrinali passim attulit, idemque varias lectiones quas 
Scaliger ex eclogarum codice quodam vetere margini editionis 
Plantinianae a. 1569 emissae ascripserat, ex ipsius viri doctis- 
simi castigationibus et Heinsii adnotationibus in apparatum 
criticum assumpsit. — Postremo etiam eas quas Pranciscus 
Puccius a. 1502 exemplari editionis Regiensis adiecerat lectionum 
varietates diligenter adnotavit, cum intellegere sibi videretur 
virum illum doctum antiquiore quam nostri libri sunt, codice 
Tibulliano usum esse. 

Post Lachmannum autem nova Tibulli emendandi subsidia 
nacti sumus , primum excerpta Frisingensia *) in codice nunc 
Monacensi n° 6292 extantia, saeculi XI, quamquam satis exigua, 



1) Frisingensia excerpta Tibulli primus in lucem edidit et trae- 
tavit Lucianus Muellerus in Fleckeiseni annal. vol. 99, pg. Gtt — 77, et 
in editionis suae Tibullianae praef. pg. VIII sqq. 

tamen propter nonnullas lectiones egregias maximi facienda ; tum 
florilegia Parisina in duobus bibliothecae publicae codicibus 
17903 (Notre-Dame 188) saeculi XIII et 7647 saeculi XII vel 
XIII extantia , quorum alterum Eduardus Woelfflinus in Phi- 
lologi Gottingensis vol. XXVII pg. 152 — 157 excussit, alterum 
Gust. Meynckius in dissertatione Musei Rhenani vol. XXV 
pg. 363 — 392 diligentissime typis repraesentandum curavit. 

Nuper vero Aerailius Baehrensius in editione sua carminum 
Tibullianorum a. 1878 Lipsiae emissa prorsus aliis eisque ut 
videtur vetustioribus quam Lachmannus codicibus integris usus 
est, quorum de praestantia in prolegomenis editionis pluribus 
disseruit. Codex Ambrosianus R. 26 sup. membranaceus 
(A Baehrensi) circa a. 1374, Vaticanus 3270 chartaceus V 1 ) 
saeculo XIV exeunte potius quam ineunte XV exarati videntur; 
Guelferbytanum G 2 ) autem (Ms. Aug. 82, 6) membranaceum 
etsi circa a. 14*25 exaratum, tamen parente multo quam Lach- 
manni codices sunt, antiquiore ortum esse, ex scriptura lango- 
bardica quam librarius artificiose imitatus est, Baehrensius col- 
ligere posse sibi est visus. Ex Lachmanni apparatu critico 
nihil nisi fragmentum illud Cuiacianum assumendum esse 
duxit. * 

His rei criticae subsidiis quaenam auctoritas tribuenda sit, 
ut intellegamus, a vetustissimis purissimisque carminum Ti- 
bullianorum fontibus nobis erit proficiscendum ; tum quid in 
libris recentioribus fidei insit aut ponderis, facilius poterimus 
cognoscere singulosque examinare. Primo igitur capite de 
fragmento Cuiaciano excerptisque Tibullianis disputabimus ; altero 
codices Baehrensi Ambrosianus et Vaticanus cum Lachmanni 
libris integris comparabuntur ; tertio denique loco, id quod est 
gravissimum , Guelferbytani G pretium constituere conabimur. 



1) Hic codex iam antea a Jano Broukhusio adhibitus esse vi- 
detur, cfr. Heyni praefat. Tib. pg. XXIII: „unum Fulvii Ursini e 
bibliotheca Vaticana ab Heinsio paratum acceperat. 1 * 

2) cfr. F. A. Eberti Bibliothecae Guelferbytanae codices graeci 
et latini classici, Lipsiae 1827 pg. 165, n° 876, cuius codicis lectiones 
iam Heynius passim attulerat. 



CAPUT PRIMUM. 

De vetustioribus carminum Tibullianorum fontibus. 

I. Pe fragmento Cuiaciano. 

Fragmentum hoc pervetustum quod hodie periisse dolemus, 
J. J. Scaliger cum exemplari quodam editionis Plantinianae ita 
contulit ut graviores tantummodo lectionum varietates in margine 
ascriberet litterisque CC significaret. Quam collationem Lach- 
mannus ex Scaligeri solum castigationibus Heinsiique excerptis 
cognoverat, nobis ipsam ad carmina emendanda adhibere licet; 
extat enim exemplar illud Scaligeranum in bibliotheca academiae 
Lugduno-Batavae inter libros Lipsii n° 59 *)> u t de fragmenti 
illius scripturis paulo certiora quam Lachmanno contigit, scire 
possimus. 

Cuiaciani praestantia, qua longe superat reliquorum librorum 
archetypum , totiens apparet , ut argumenta dilatare plane sit 
supervacaneum. Paucas has lectiones quae neque ab alio libro 
praebentur neque ex codicum scripturis coniectura quamvis in- 
geniosa potuerunt restitui, ut omnis dubitatio removeatur, afferre 
satis erit 2 ). 

III, 4, 79 sq. fragmentum F praebet: 

Hoc tibi coniugium promittit Delius ipse: 
Felix hoc alium desine velle virum, 
quam lectionem etsi in interpretatione inter se dissentiunt viri 
docti, omnes tamen veram germanamque iudicant; libri nostri: 
Felix ac e. q. s. 



1) Disputarunt de hoc libro Heinsiique testimoniis C. M. Francke- 
nius (verslagen en mededeelingen der koninglijke akademie van weten- 
schapen X p. 33 sqq.) et Eduardus Hillerus (in musei Rhen. vol. XXIX 
pg. 97 sqq. 

2) Pluribus de his locis disputavit M. Rothsteinius in libello suo 
de Tibulli codicibus, Berolini a. 1880 emisso, quem tunc demum, cum 
iam hanc dissertationem summo philosophorum Friburgensium ordini 
examinandam subieceram, mihi in manus pervenisse doleo. 

III, 4, 89 F solus exhibet: 

Scyllaque virgineam canibus succincta figuram, 
ceteri omnes: „submixta a vel „submista u aperta interpolatione 
tradunt. 

III, 6, 23 F scribit: 

Quales his poenas qualis quantusque minetur, 
de qua lectione quamvis frigida et inani , in Lygdami versu 
dubitare non licebit ; ceteri codices : Quales liis poenas deus hic 
quantumque (vel : quaecumque) minetur. 

IV, 6, 62 F praebet: 

Tu puer i, liquidum fortius adde merum, 
optime ut videtur, pro eo quod in ceteris exaratum est: Tu 
puer et liquidum e. q. s. 

IV, 1, 39 in F scribitur: 

Nam quis te maiora gerit castrisve (?) forove, 
ceteri exhibent: „Nam quique tibi a , „Quisque tibi a , „Quis 
tibi nam a , alia contra sensum aut versus metrum. 
IV, 1, 55: F: lothos, ceteri: ciclops. 
IV, 1, 70 sq. in fragmento extat: 

Hlum inter geminae nantem confinia mortis 
Nec Scyllae saevo conterruit impetus ore, 
reliqui omnes prave exhibent „Hlum tergeminae u et „orbe a . 
IV, 1, 142 versus emendandi F certe ansam praebet op- 
timam ; hoc enim in eo extat exaratum : 

Ardet arectais aut unda perhospita campis, 
ceteri contra libri gravissimam tradunt interpolationem : 

Creteis ardet aut unda caristia campis. 

IV, 1, 185 F: fecundas ad deficientia messis, ceteri: 
fecundis indeficientia mensis. 

IV, 1, 200 F: vinteere, ceteri: mittere. 

IV, 1, 205 F exhibet: 

Seu matura dies celerem properat mihi mortem, 
ceterorum scriptura „dies fato properat a ex glossemate vocis 
quae est dies, orta videtur. 

IV, 3, 3 F : proelia, ceteri : pectora vel pectore. 
IV, 6, 7 F praebet: 

At tu, sancta, fave neu quis divellat amantes, 
ceteri : „ne nos divellat a , quin etiam „neu id a , 

IV, 7, 5 sq. in F sic traduntur: 

Mea gaudia narret, 
Dicetur si quis non habuisse sua, 

ceieri codices exbibent „suam a , quae leetio quam inepta sit, 
inde apparet, quod hoc carmine loquens fingitur Sulpicia. 

IV, 9, 2 in libris nostris traditur: 

Natali Romae non sinet (vel „sinit u ) esse tuo, 
quam lectionem mero errore ex ultimo carminis antecedentis 
versu : 

Arbitrio quoniam non sinis esse meo 
huc translatam esse apparet. F pro „non sinet tf optime praebet 
„iam licet". Sed ne in hac quidem membrana optima totus 
versus intactus tradi mihi videtur. Nam Sulpiciae epistolia 
IV, 8 et 9 non de Cerinthi , sed de ipsius puellae die natali 
scripta esse existimo 1 ). Neque enim de amici die illud „In- 
visus natalis" in v. 8, 1 usurpatum videtur a puella amantis- 
sima, optime autem in ipsius natalem quadrat, quem Messala 
nimium Sulpiciae studiosus (v. 8, 5) in villa sua Arretina 
celebrare cogitabat. Quodsi v. 9, 2 „tuo u illud in „meo tf 
commutaverimus , ne versus sequentes quidem , 3 et 4 , quos 
Baehrensius frustra emendare conatus est, ullam iam habebunt 
offensionem. 

His exemplis quae aliis etiam possunt augeri , paucas 
lectiones ex altero Priapeorum Tibullianorum (inter Priapea 83) 
excerptas adiciam , . ut quanto fragmenti F scripturae in hac 
quoque parte ceteris libris Bruxellensi, Harleiano, Monacensibus 
aoteponendae sint, possit intellegi. 

Priap. 83, 9 F unus exhibet: 

At, o tripalle, saepe floribus novis, 
ceteri ex v. 6 „priape u repetierunt. 

v. 16 F: pallidus situ, ceteri: „callidus situ" vel „semper 
squalidus". 

v. 17 sq. F unus recte praebet: 

Oanisque saeva susque ligneo tibi 
Lutosus adfricabit oblitum latus, 
ceteri omnes foedissime interpolati varias exhibent lectiones: 
„Canisve sevus lutosus adfricabit oblitum latus" vel „Canis 
saevus usque mingere aut tibi Fricabit obliquum latus aper 
lutosus" vel etiam „Canisve sevus fabricabit oblitum latus u . 

v. 28 codex F solus exhibet, ceteri omittunt. 

v. 42 in F exaratum est: 

Rigente nervus excubet lubidine, 



1) Confer IV, 6, quod carmen de eodem puellae natali composi 
tuin est. 

optime ut ne Baehrensi quidem coniectura „Vigente u mihi vi- 
deatur necessaria ; ceteri tradunt : Repente nervos excitet libidine. 

v. 44 F: cesset, ceteri: possit. 

In tanta igitur codicis Cuiaciani praestantia ne iis quidem 
locis quibus ceteri libri aeque apta atque ille praebent 1 ), quid 
sit iudicandum, dubitare licebit. Quamquam non deesse versus, 
quibus F et ipse corruptus interpolatusque sit ideoque reli- 
quorum codicum archetypus maiorem mereatur fidem, cum alii 
tum Aemilius Baehrensius in libello suo , cui inscriptum est 
Tibullische blatter, pg. 63 sq. suo iure monet. Librarius enim 
cum exempli gratia in v. IV, 1, 2 verbum terrendi cum par- 
ticula „ut a coniunctum intellegere non posset, vocem quae est 
„valeant a , in „nequeant a illud falso commutavit. Hanc scrip- 
turam ut una cum Lachmanno, qui vir doctissimus particulam 
„ut u concedentis esse iudicavit, veram germanamque ducamus, 
ideo adduci non possumus, quod et coniunctiones „quamquam u 
et „ut a eiusdem significationis particulas in eodem enuntiato 
una adhiberi ne apud panegyrici quidem poetam veri simile 
est, neque bene perspicitur quemadmodum lectio illa „valeant a 
pro hac faciliore intellectu „nequeant a potuerit irrepere. Si- 
militer a codicis F librario peccatum esse videtur in v. III, 
4, 66 ; nam etiamsi Cuiaciani lectio : 

Saevus amor docuit verbera saeva pati 
nullam habet offensionem, tamen exquisitius illud dicendi genus 
Lygdamique proprium 2 ): „verbera posse pati a , quod in nostris 
libris invenimus, illi videtur praeferendum. Atque etiam in 
v. IV, 5, 10 ab Italis emendato: 

Si modo, cum de me cogitat, ille calet 
fragmenti F librarius codicis archetypi lectionem, quam ceteri 
tradiderunt „valet a , ut sententiae succurreret, prave in „volet a 
commutasse videtur 8 ). 

Neque tamen tam saepe in Cuiaciano interpolatione pec- 
catum esse, quam Baehrensius censet, mihi persuadere potui. 
Perlustremus modo varias has lectiones : 

IV, 1, 189 F: ante actos, ceteri: accitos vel accitus. 
Lectio, quae est: 



1) Velut IV, 1, 78 F* erroris, ceteri: errorum, IV, 1, 161: F: 
igitur (g 1 ), ceteri: ceteri: ergo (g°). 

2) Confer III, 3, 32 et 6, 44. 

3) De versu III, 6, 44, ut mihi quidem videtur, optime diapu- 
tayit M. Rothsteinius pg. 8 aqq. 



Nam cura novatur, 

Cum memor ante . actos semper dolor admonet annos, 
neque languidius ieiuniusque dicta est, quam pro panegyrici 
auctoris ingenio , et scriptura „accitos u facile ex vocabulo 
„actos" potuit corrigi, ita ut ultro subeat suspicari, particulam 
„ante" in codice quodam ante vocem „actos u excidisse posteaque 
hanc metri causa in*„accitos u illud esse transformatam. 

IV, 1 , 210 F : Quandocunque , ceteri : In quemcunque 
hominem me longa receperit aetas. Ne lioc q.uidem loco frag- 
menti scripturam iure a panegyrici auctore abiudicari existimo. 
Quod enim Baehrensius 1. 1. in Cuiaciani scriptura sese offendere 
dicit , id nescio an excusari possit. Longa certe illa aetas, 
quam poeta autumat, item atque alias „longum aevum" vel in 
versu undecimo huius carminis „longior aetas" de temporibus 
futuris tantum, de aetate remotiore usurpata esse videtur, 
neque in hac versione: „Wann immer die ferne zukunft mir 
wieder menschengestalt verleihen wird" quidquam poteris of- 
fendere. Baehrensi coniecturam „Seu" ideo reiciendam esse 
censeo, quod cum in antecedentibus versibus 207 — 209 tempus 
futurum extet (Seu-finget, Sive-vehar), hoc versu futurum 
exactum revertitur. Magis placet quod idem vir doctus pro- 
posuit „Cum u vel „Ut" ; sed mutatione omnino opus non est. 

IV, 1, 55 F: lothos captos, ceteri: cyclops tempus. Edi- 
tores scribunt: 

Nec valuit lotos coeptos avertere cursus. 
Sed vox quae est „captos" optime in viros loti /ueforjdel xaQTtfi 
retentos 1 ) quadrare videtur, ut eam in vetustissimo codice exa- 
ratam sine causa abicere non ausim ; cur non hanc scripturam 
potius recipimus : 

„Nec valuit lotos captos avertere cursu" ? 

IV, 1, 175 F: ierint, ceteri: poscent. Lachmanni con- 
iectura „cierint u non magis necessaria videtur quam Scaligeri 
„per claros ierint". Optime enim fragmenti lectio cum ceteris 
versus verbis congruit: 

Ergo, ubi praeclaros ierint tua facta triumphos; 

nam sicut dicunt „pompam vel exequias ire u , ita certe autumari 
potest: „facta tua triumphos eunt". Scaligeri autem coniec- 
turam quamquam primo obtutu bellam tamen eo vetamur reci- 
pere, quod per triumphum ire idem esse videtur atque per 



1) Od.IX, 94 sq.; Propert. 3, 12, 27: lotosque herbaeque tenaces. 

triumphum duci, id quod de victis solum, non de victoribus 
usurpari potest. 

IV, 5, 1 F: Qui mihi, ceteri: Est qui. Btsi codicum 
nostrorum lectio quemadmodum ex libri F tcriptura orta sit, 
non facile explicabitur, tamen qui Baehrensius amantissima haec 
verba et dulcissima: 

Qui mihi te, Cerinthe, dies dedit, hic mihi sanctus 
Atque inter festos semper habendus erit 
in ieiunum illud „En qui te a potuerit commutare, prorsus non 
perspicio. Omnis enim huius loci flos colorque ista coniectura 
deletur. 

Quae si recte disputata sunt, iam de fide ac pondere co- 
dicum nostrorum certum fieri potest iudicium. Nam menda 
illa mero librarii errore socordiave exorta, quae in fragmento 
Cuiaciano fuisse videntur haud ita pauca 1 ), in hac librorum 
comparatione, cum ceteri quoque codices pariter scateant erro- 
ribus, neglegenda esse duximus. 

Quoniam igitur in tanto discrepantiarum numero tres 
tantummodo versus deprehendimus, quibus recentiorum codicum 
lectio pro vera germanaque habenda esse aut propius quam F 
ad veritatem accedere videtur, ceteris autem locis omnibus frag- 
mentum illud genuinam scripturam exhibere est evidentissimum, 
in ea quoque carminum Tibullianorum parte, in qua codicis F 
subsidio sumus destituti, quin nostri libri multifariam interpo- 
lationibus sint inquinati, diutius dubitari nequit. Unde apparet 
atque extat , duplicem primis medii aevi saeculis Tibulliani 
libelli recensionem in hominum manibus fuisse, alteram ex qua 
fragmentum Cuiacianum fluxit, omni fere interpolatione vacuam, 
alteram, unde nostri libri profecti sunt omnes , omnibus modis 
corruptam atque obscuratam , a grammatico quodam pravis 
commentis refectam et interpolatam. 

Huic recensioni num quid lucis ab excerptis Tibullianis 
offundatur, nunc nobis erit quaerendum. Ac primum quidem 
quae auctoritas excerptis Frisingensibus tribuenda sit, videamus. 



1) Exempli gratia afferam IV, 1, 60. F: erigit, ceteri recte: 
irrigat, IV, 1, 168 F: alteram, ceteri: alter; IV, 1, 193 F: ausim, 
ceteri; ausi, alia. 

II. De excerptis Frisingensibus. 

Postquam Lucianus Muellerus *) evincere studuit , Fri- 
singensium scripturas cum nullum interpolationis vestigium 
praeberent , e vetustissimo codice eoque optumo atque emen- 
datissimo originem duxisse , ceteri omnes qui de hac re postea 
scripserunt, velut Ernestus Protzenius in libello 2 ) de excerptis 
Tibullianis et Aemilius Baehresius in editionis suae prolegomenis, 
hanc sententiam secuti contra ipsum omnium integrorum co- 
dicum consensum etiam scribendi rationem quae in Frisingen- 
sibus adhibetur, in editiones recipiendam esse statuerunt. Atque 
certe quidem insigni fide nonnullas Tibulli scripturas excerpta 
illa servaverunt, quibus partim alterutrae codicum lectiones 
confirmantur 8 ) , partim loci corrupti optime corriguntur vel 
versus emendandi ansa praebetur 4 ). Neque codex is, ex quo 
excerpta profecta sunt, ullam interpolationis contagionem ex- 
pertus esse videtur ; nam versus illos consulto commutatos, quos 
in ipsis Frisingensibus deprehendere possumus, ei qui excerpta 
confecit, non codicis vetusti librario tribuendos esse statim ex 
ipso interpolationis genere apparebit. Versum quidem I, 4, 9 
ceteri codices recte exhibent talem : 

fuge te tenerae puerorum credere turbae, 
codex Frisingensis levissima quidem immutatione unius litterae 
sententiam paululum praebet transformatam : fugite tenerae 
e. q. sq. I, 9, 45 pro Tibulli versu: 

Tum miser interii, stulte confisus amari 
in excerptis scriptum legitur: miser interii e. q. sq., unde 
iniuria Lucianus Muellerus coniecit in textumque recepit: A 
miser etc. ^ 

1) Fleckeiseni annal. vol. 99, pg. 63 sqq. et in carni. Cat. Tib. 
Prop. praefat. pg. VIII. 

2) dissert. inauguralis, Gryphiswaldiae a. 1869 edita, pg. 10 sqq. 

3) velut v. I, 1, 2: 

Et teneat culti iugera multa soli, 
quam lectionem nisi Frisingensia exhiberent, equidem codicum nostrorum 
scripturam ^magna"* minime respuerem; yytuptxaiTeyoi' enim illud 
„magna iugera" dictum mihi videtur: similiter Propertius I, 5, 10: 
quanta miha. 

4) velut v. I, 2, 19: 

Illa docet molli furtim derepere lecto, 
ubi ceteri omnes multo languidius exhibent: decedere. De versu I, 
1, 25 a viris doctis multifariam temptato, posterius in appendice qua 
de prima elegia transponendis versibus emendanda disseremus, uberius 
disputabitur, 

III, 3, 22 in Frisingensibus extat : 

Nec fortuna sua tempora lege gerit, 
cum ceteri praebeant, quod re vera Lygdamus scripsit : 
Nam fortuna sua tempora lege regit (gerit alii). 

IV, 14, 2 denique excerpta pro codicum integrorum 
scriptura : 

Nunc ego me surdis auribus esse velim, 
talem versum : Nunc ego te surdis e. q. sq. iuseruerunt. Omnes 
hae immutationes versuum quamquam haud graves, tamen sola 
librarii socordia neglegentiaque extitisse non videntur; sunt 
igitur interpolationes. Sed cum hac rai^one versuum sententiae 
aliae e carminis conexu sint solutae, aliae ut magis generaliter 
intellegantur, paululum transformatae (id quod codicis integri 
librarii munus esse non potuit) , ab eo qui eclogas confecit, 
immutationes has profectas esse necesse est. 

Alia autem praeter tria haec quattuorve interpolationis 
vestigia in Frisingensibus non indagavi, neque scio an plura 
inveniri non possint. Fuit enira florilegii huius ratio ab ex- 
cerptis Parisinis, quae posterius nobis tractanda erunt, longe 
diversa. Nam is qui Frisingenses eclogas composuit, versus 
qui propter poeticum quendam colorem vel sensum generalem 
ei placuisse videntur, minime anxie assumpsit neque curavit 
utrum suis temporibus offensioni esse possent necne; quin sen- 
tentias ad Venerem spectantes studio quodam et amore ex- 
cerpsisse videtur '), Parisinorum contra auctor plane eas refor- 
midavit aut totas saltem transformavit. Praeterea grammaticis 
maxime rationibus illum ductum esse, si excerptorum lectiones 
perlustramus, apparet: quaecunque ei adnotatione aliqua digna 
esse videbantur, haec verba vel ex sententiarum conexu soluta 
eadem qua in codice scripta extabant forma in excerpta sua 
recepit, ut modo nomina geographica (I, 7, 3. 11 sq. III, 3, 29), 
modo voces ad veterum mores artesque spectantes (I, 1, 17. 
I, 6, 79. I, 7, 2. 35. 45. II, 3, 63. III, 6, 2), modo voca- 
bula propter raram casus formam scripturamque sive signi- 
ficationem notabilia (I, 8, 51. I, 10, 8. II, 3, 10. 19. II, 5, 3) 
quasi disiecta versuum membra passim inveniamus. Qui talem 
rationem sequitur, is raro quod poetae verba interpolet, potest 
habere. Quam ob rem ex excerptis Frisingensibus codicis illius 
vetusti quo grammaticus usus est, pretium facile colligemus. 



1) Extant in excerptis Frisingensibus versus I, 2, 19. 36. 41 sq. 
I, 4, 9, III, 2, 1 sq. alii. 

Fuit omnium praeter Cuiacianum fragmentum optimus et emen- 
datissimus. Nam menda scripturae, quae in excerptis depre- 
hendimus haud pauca, non modo in illo libro, sed ne in eo 
quidem florilegii exemplari quod ex ipsius grammatici manibus 
profectum est, extitisse veri est simillimum: tales certe . scrip- 
turae, quales sunt „confixus u pro „confisus a , „credita ratis" 
pro „credit aratis" (I, 9, 45. II, 6, 21), aliae ab excerptorum 
auctore neglegi non potuerunt, sed a posteriore demum codicis 
librario socordia levitateque in Frisingensia sunt illatae. Duo 
haec tantummodo menda iam in codice illo integro extitisse 
atque inde in florilegium irrepsisse potest contendi: 

II, 6, 22: 

Spes sulcis credit aratis 
Semina quae magno fenore reddit ager, 
ubi libri nostri recte exhibent „reddat a et III, 3, 22 : »gerit a 
pro „regit. a Reliqua autem librarii errore exorta sunt et facile 
cognoscuntur. Qua de causa haud iniuria summam auctoritatem 
Frisingensium scripturis viri docti tribuerunt; maxime vero 
singula illa vocabula quae ex versuum conexu soluta in ex- 
cerptis extare supra dictum est, omni corruptione vacua sunt 
ducenda: haec enim potissimum a librariis diligenter esse scripta 
minimeque immutata, per se intellegitur. Neque sententia nostra 
voce quae est „hamatis a v. IV, 3, 10 potest refutari: iniuria 
enim Luciani Muelleri de hac scriptura sententiam reicere 
conatus est Protzenius, cum contenderet lineola illa vocalibus 
superscripta nunquam posse significari, producendam esse syl- 
labam; immo recte Muellerum illud sensisse ex plurimis excerp- 
torum Frisingensium locis quos ipse inspexi, apparet. Exempli 
gratia afferam hos: in Claudiani excerptis quae Tibullianis prae- 
cedunt, pg. 117 libri extat „canuit, u et in eclogis Martialis 
quae sequuntur, pg. 118 sqq. reperiuntur : CastoVa, Svidius, 
Nugis (III, 55, 3), Aluta, lfitum (III, 36, 4), serium, sol£as 
(III, 50, 3), oxigarum (miro librarii errore, II, 50, 4), copo 
(III, 57, 1), quatinus, putidula (IV, 20, 4), ceroma (IV, 19, 5), 
sintfisis, Bftnonia (II, 59, 1) etc. Quibus locis omnibus lineola 
vel circulus semicirculusve litterae superscriptus ad nihil aliud 
potest pertinere, nisi ad syllabarum quam dicunt quantitatem; 
quid quod singula illa vocabula propter solam hanc syllabarum 
mensuram ab excerptore ascripta esse videntur? Quam ob rem 
scriptura „hammatis" a Frisingensibus est abiudicanda atque 
„hamatis u legendum. 

Jam vero quid ex nostra sententia sequatur, videamus. 

Primum in vereu I, 3, 86 vera vocabuli forma „colu a , quam 
Frisingensia servarunt, erit restituenda; probat enim hanc ex- 
cerptorum scripturam etiam versus II, 1, 63, in quo „colus u 
illud pluraliter videtur accipiendum. 

Deinde in versu II, 3, 10 scripturam pussulae pro reli- 
quorum codicum lectione „pustula u Muellerus et Baehrensius 
recte receperunt, uno Frisingensium testimonio nisi: nam quae 
Protzenius pg. 17 libelli sui affert exempla nihil efficiunt nisi 
illas quidem scripturas quae sunt pustula et pusulla, inveniri 
promiscue, sed „pussula u nusquam esse scriptum nisi in codice 
Frisingensi; num in corpore inscr. lat. quidquam de hac re 
possit reperiri dubito, neque Protzenius quidem id inspexit. 
Sed utcunque res se habet , excerptorum scripturam veram 
germanamque existimo, utpote ex integerrimo fonte derivatam. 

De lectione „Garonna, u quam in versu I, 7, 11 exhibent 
excerpta, nescio quid sentiam. Nam inde a quarto saeculo 
eam in Gallia fuisse usitatam Protzenius pg. 14 sqq. demon- 
stravit; sed in vetustissimo quoque optimoque libro aliorura 
scriptorum, velut Caesaris, Pomponi Melae, Plini, Ausoni extat 
scriptura „Garunna u , quae etiam Graecorum testimoniis, qui 
TaQOvvag, TaQovvva, TaQvvva exhibent, nobis probatur. Nihilo 
setius dum certiora afferentur argumenta, illam in editiones 
recipiendam, codicum autem integrorum lectionem „Garumna u 
certe reiciendam cum Muellero et Baehrensio censeo. 

Scripturam „Carnutis u in versu I, 7, 12 extantem cur 
viri docti ad unum omnes aspernati sint, non perspicio. Cum 
enim in Caesaris libellis semper Carnutes sint appellati atque 
etiam in Livii libro V, 34 Carnutum nomen reperiatur, tem- 
poribus rei publicae liberae et imperatoris Augusti haec forma 
fuisse videtur usitata. Carnuti autem scriptura extat in Plini 
hist. nat. IV, 32 (quamquam nonnuUi codices praebent: Car- 
nuteni foederati), Kaqvovxlvoi apud Plutarchum in Caesaris vita 
c. 25, KaQvovTtov apud Strabonem IV, 2, 191 et 3, 193, 
KaQvovrai in Ptolemaei geogr. ed. Wilberg II, 7 pg. 173 
(codices Reg. Coisl. Pal. 1 et 2 praebent IdQvovTai), Carnutas 
apud Florum I, 45, 20 (ed. Halmius), Carnutinus in Orelli et 
Henzeni inscr. vol. III, 7046; denique „civitas Carnotum u in 
notitia Galliarum IV, 3 (notitia dignitatum ed. Seeckius pg. 264: 
nonnulli codices Carnotenum), et „civitas Carnotena u apud Sul- 
picium Severum in diall. 2, 3, unde apparet primis post Chr. 
n. saeculis gentem illam Carnutes, Carnutos, Carnotes, Carnotos 
esse nominatam. Jam Frisingensium lectionem arriperemus, nisi 

versus metrum obstaret; apud Paulinum enim Fetrocordiensem 
in vita St. Martini IV, 225 *) scriptum est: 

„Rursus iter gressus venerabile sanctus agebat 
Carnotina iacent patulis quae moenia campis", 
ut Carnoti paenultima producta pronuntietur. At omnia quae 
in Caesaris commentariis extant exempla nominum modo secun- 
dum tertiam modo secundum alteram declinationem flexorum, 
velut Santones et Santoni 2 ), Teutoni et Teutones 3 ), Atrebates 
et Atrebati 4 ), Caletes et Caleti, alia hoc inter se congruunt, 
quod paenultima syllaba corripitur 5 ). Qua de causa haud scio 
an etiam Carnutes paenultima correpta pronuntiandum sit, prae- 
sertim cum Paulinus Petrocorius quo saeculi quinti post Chr. n. 
scriptore uno mensura illa vocabuli nititur, cum alias veterum 
leges in carmine componendo non ita diligenter observaverit, 
tum maxime in nominum propriorum sive graecorum mensura 
peccaverifc saepissime 8 ). Tum igitur Frisingensium scriptura pro 
codicum lectione „Carnoti u recipiatur oportebit: 

Carnutis et flavi caerula limpha Liger. 
Qua lectione recepta tollemus etiam elisionem illam vocis forma 
molossi pedis, correpta syllaba sequente admissam, quam Tibullus 
vitasse videtur, cum nusquam in eius carminibus nisi hoc loco 
illa inveniatur. 

In versu denique I, 2, 19 verborum collocationem quam 
Frisingensia praebent : 

Illa docet molli furtim derepere lecto 
magis ex poetae usu esse quam quae in nostris codicibus extat 
„furtim molli", omnes qui Tibullianorum versuum rationem 
noverunt, libenter nobis concedent. 

De ceteris autem librorum discrepantiis cum viri docti 
omnes consentiant, iam ad reliqua Tibulli excerpta transire licet. 
Quibus examinatis num certi quid de eclogarum codicuraque 
cognatione erui possit, videbimus. 



1) Mignius, patrol. tom. LXI pg. 1042 A. 

2) Confer Ptolem. geogr. 2, 6: Zdvroits, Tibull. I, 7, 10: 
Santonici. 

3) Confer Propert. III, 2, 44: Teutonicus. 

4) Confer Sidon. carm. 5, 212: Atrebatum. 

5) De incerta vocalium mensura apud Graecos cfr. Strab. IV, 
3, 194: KdXtroi et Ptolem. geogr. 2, 7 pg. 137: KaX^rai. 

6) Qua de re confei quae W. S. TeuffeliiiH, Rflm. Htt. 474, 3 
disputavit (eremo, miinerante.) 

III. De Vincenti BeUoTacensis et Scaligeri eclogls. 

De excerptis Vincentianis quae Otto Richterus in disser- 
tatione de Vinc. Bellovac. excerptis Tibullianis *) contenderat, 
Ernestus Protzenius in libello suo, quem supra memoravimus, 
optime correxit. Non enim Vincenti eclogas easdem esse atque 
Scaligeranas neque illum saeculi XIII scriptorem integro Tibulli 
codice usum esse, sed ex uno eodemque atque eum qui Scali- 
geri eclogas conscripsit, hausisse fonte, certis rationibus pro- 
bavit. Quem fontem cum pg. 36 censeret florilegium Parisinum 
non fuisse, casu magis quam culpa erravisse videtur : tali enim 
ratiocinatione usus est, Vincentium si Nostradamensem *) codi- 
cem, quem solum ex Woelfflini disputatione cognoverat Protzenius, 
excerpsisset, non Tibullium poetam fuisse vocaturum, cum Pari- 
sina excerpta inscriberentur : „Tibullus de felicitate pauperis 
vitae"; neque tres locos a florilegio alienos I, 1, 1 — 4. I, 8, 
46. I, 9, 52 afferre potuisse. 

At extant in utroque florilegii Parisini codice versus illi, 
et nomen Tibullii illa aetate hominum auribus tam apte sonuisse 
videtur, ut haec nominis forma esset usitatissima ; id quod ex 
eo efficitur quod etiam is qui Frisingensia excerpta confecit, 
saeculi XI grammaticus 8 ), primum scripsit Tibullii, postea geni- 
tivum littera i erasa in Tibulli formam mutavit; huc accedit 
quod ipse Parisinus alter 7647 quem Meynckius divulgavit, 
exhibet „Tibullius. a Certissimum vero argumentum quo nostra 
sententia probetur, hoc mihi videtur, quod in Vincentii libro 
et in florilegiis Parisinis eaedem reperiuntur versuum lacunae, 
velut in III, 3, 11 sq., ubi in utrisque excerptis versus 14 
et 15 sunt omissi. 

Cum igitur Vincentianae eclogae non nisi lectionibus minutis 
a florilegii Parisini codice archetypo discrepent, neque maiore 
quam illud fuisse ambitu videantur, quin etiam lacunas ex- 
hibeant easdem, Vincentium codice quodam florilegii illius usum 
esse apparet. 

Quas autem Scaiiger adhibuit eclogas Tibullianas ex Pari- 
sino florilegii emanasse, hac ratione potest evinci. Quae inter 
utraque excerpta extant discrepantiae levissimae casuque exortae 
sunt. Ut pauca afferam exempla, in lib. I, 1, 44 excerpta sua 



1) dissertatio a. 1865 Bonnae emissa. 

2) id est Parisinum n° 17903. 

3) Vfcl potius librarius paulo recentior. 

exhibere lectionem „et solo" Scaliger testatur, in Parisino autem 
codice altero 7647 (p Baehrensi) scriptum invenitur „et soli d o u , 
in altero Nostradamensi (littera n signato) extat „et solito." 
Pro „limine u quam formam Scaligerana et Parisina p in versu 
I, 4 62 exhibent, in codice Parisino n extat „lumine u ; item- 
que in „succo u scriptura I, 8, ll Parisina p et Scaligerana 
consentiunt contra Par. n, in quo scriptum extat „fuco. u 
Confer etiam I, 10, 49: „vomerque u Par. p et Scalig., „nomen- 
que" Par. n; I. 9, 23: „nec tibi" Par. p et Scalig., „ne tibi u 
Par n; IV, 1, 95: „parma u Par. p et Scalig., „parva u Par. n. 
Quid quod Parisina ipsa quamquam certe eodem patre nata 
saepius longiusque, quam Scaligeri eclogae codexque Par. p inter 
se discedunt, velut II, 1, 37: „colos u p, „colis" n; II, 1, 48: 
„deposuit u p, „deponit u n; II, 1, 89: „tacitus u p, „tacitis u 
n; II, 2, 13: „Ne tibi quaesieris cotumque cumque per orbem u 
p, „Te tibi quaesieris totumque per orbem u n; 1,3,70: „iacet u 
n, „fugit u p; I, 1, 20: „de magno est preda u n, „de magno 
preda u p, I, 3, 88: „remittit u n, „remittat u p etc. 

Praeterea Scaligerana excerpta Tibulli versus a florilegiis 
alienos complexa non sunt. Quos enim Protzenius ex eis affert 
in Parisinis codicibus non extantes , veri simillimum est ne 
illa quidem exhibuisse. Nam utrumque locum, versum IV, 2, 
23 et IV, 13, 18 Scaliger in castigationibus suis non eclogas 
suas vel priscam scripturam, quibus notis excerpta significare 
solet, exhibere dicit, sed certe neglegentissime . „veteres suos 
libros u vel „veteres omnes libros u , qua de neglegentia viri 
illustris Eduardus Hillerus in mus. Rhen. vol. XXIX pg. 100 sqq. 
disputavit; in exemplari autem editionis Plantinianae, cuius in 
margine codicum suorum lectiones varias ascripsit, ad versum 
IV, 2, 23 solum V signum id est Cuiaciani recentioris quo 
praeter fragmentum illud eclogasque utebatur vir doctissimus, 
et ad versum IV, 13, 18 notam CC apposuit qua nota frag- 
mentum Cuiacianum insignire solebat. 

Inde iam apparet, in carminibus Tibullianis arte critica 
restituendis excerpta et Vincentiana et Scaligerana prorsus posse 
omitti, cum illa ex communi florilegiorum codice archetypo 
fluxerint neque quidquam sibi habeant proprii, haec etiam 
nunc in codice Parisino p, quem Meynckius 1. 1. appellat Thu- 
aneum, extare videantur. Namque Scaligeri eclogae fere omni- 
bus locis cum Thuaneo concinunt ita, ut veri simillimum sit, 
virum illum doctissimum a Thuano, cuius in familiaritatem 
veDerat, codicem florilegii accepisse excerpendum. 

IV. De excerptis Parisinis. 

E Parisinis excerptorum libris codici regio, olim Thuaneo, 
qui numero 7647 inscribitur (p), maior quam Nostradamensi, 
nunc regio 17903 (n) auctoritas attribuenda est. Hic enim 
librarii ignorantia vel levitate mendis scripturae admodum scatit; 
exempli causa falso pro codicis p scriptura praebet lectionum 
varietates has: I, 9, 28: „invictos u pro „invitos u , I, 10, 46 
versum omittit, II, 3, 47 : „coniugia u pro „convivia u , III, 3, 
12: „fundant u pro „findant u , III, 3, 17: intheo u pro „in 
erithreo u (p: meritheo) ; alias discrepantias supra pg. 16 at- 
tulimus. 

Attamen cum Nostradamensis ex Thuaneo non fluxerit, 
uterque ad eum qui ex ipsius excerptoris manu profectus est, 
codicem restituendum nobis opus est. Qui florilegiorum arche- 
typus, communis omnium quas novimus praeter Frisingenses 
eclogarum fons, manifestis interpolationibus depravatus erat. 
Cum enim is qui excerpta coofecit, versus quos e sententiarum 
conexu evelleret, ipsos per se facile intellegi vellet, saepissime 
et particulae et coniunctiones, quin etiam pronomina, genera, 
tempora, modi erant mutanda, quorum exempla attulit Protzenius 
in libelli sui pg. 45 sqq. ] ). Sed ne in his quidem inter- 
polationibus acquievit, immo vel totas saepe sententias trans- 
formavit ita ut quae de uno se vel de certo homine dixerat 
Tibullus, in omnes homines caderent. 2 ) Cum autem opusculum 
suum scholae usui destinasset, non modo omnia quae ab illorum 
temporum moribus monachorumque vitae institutis abhorrere 
videbantur, ex eclogis suis removit (velut II, 3, "38. III, 3, 
32, al.), sed etiam inusitatiorem verborum compositionem 



1) Totam de excerptorum ratione quaestionem denuo tractavit 
quattuorque interpolationis genera distinxit M. Rothsteinius pg. 25 sqq. 
neque tamen novi quidquam de excerptoris consilio in medium pro- 
tulit. — Quod in versuum II, 4, 11 sq. titulo excerptorem prima 
persona uti arbitratus est, quasi sua, non alius poetae verba afferret, 
mirum in modum videtur errasse; non enim „De nimio dico dolore", 
sed „De immodico dolore" grammaticum illum scripsisse veri est 
simillimum. 

2) Veluti II, 6, 19 sq. quos versus sic commutatos exhibent 
excerpta : 

Finirent multi leto mala, credula vitam Spes fovet et melius 
cras fore semper ait, pro codicum lectione : „ Jam mala finissem leto, 
sed credula e. q. s. u II, 5, 12 pro Lygdami versu: „Nec cor solli- 
citant facta nefanda meum u , hanc praebent sententiam generalem: 

Sollicitant pectus facta nefanda reum. 

abiecit *), sententiarum conexum effecit planiorem *), exercita- 
tionum causa, ut verborum copiam ostenderet, multa vocabula 
aliis synonymis similibusve eiusdem quantitatis quam dicunt 
commutavit 8 ), denique ne discipuli a communi illa grammati- 
corum regula, quam ex Ovidii pentametri formandi ratione 
constituerant, deducerentur, omnes fere versuum pentametrorum 
clausulas trisyllabas in bisyllabas transformavit. 4 ) Semel etiam 
duos versus in unum confudit I, 1, 19 et 37: 

Vos quoque adeste dei. 
Similiter versus 25 eiusdem elegiae lectione „Quippe ego iam 
possum" primam excerptorum partem I, 1, 1 — 10 cum altera 
25 — 34 in unam sententiam coniunxit. 

His igitur interpolationum generibus quicunque loci ad- 
numerari possunt, omnes ab ipso excerptorum auctore depra- 
vatos esse erit credendum. In integro enim Tibulli codice cur 
hunc in modum sententiae transformarentur, causa certe fuit 
nulla; neque verborum quidem immutationes quas mero vari- 
andi studio factas esse supra dictum est, iam in codice vetusto 
ex quo florilegium Gallicum derivatum est> extitisse videntur: 
nam morem illum synonymis vel eiusdem mensurae vocabulis 
poetarum verba mutandi saeculis XII et XIII demum incre- 
buisse constat, excerptoris autem codicem iam XI saltem saeculo 
scriptum esse veri est simillimum. 

Quamquam non omni interpolatione vetustus illl liber ft 
videtur vacuus fuisse. Quam enim florilegium Parisinum in / 
versu I, 1, 43 praebet scripturam: 

Parva seges satis est, uno requiescere lecto, 
haec ab excerptorum auctore quippe qui omnem Veneris men- 



1) Velut II, 3, 41 : „hinc caedes morsqiie propinqua venif 4 pro 
„h. c. mors propiorque v". 

2) Velut I, 4, 35 sq.: „Serpens novus exuit annos, Sed formae 
nullam fata dedere moram 14 , pro: „Formae non ullam etc." I, 10,5: 
„Forsan et ille nihil meruit e. q. s. u pro „An nihil ille miser meruit 
etc.* IV, 1, 46: „Nemo magis sedare queat* pro „Non alius sed. q.* 

3) Velut I, 9, 28 „cogit" pro ^iussit", I, 10, 8 : „merum tt pro 
„dapes', II, 1, 37: „colo" pro „cano", IV, 1 90: „miserit" pro „iecerit* ; 
fortasse huc quoque pertinent I, 10, 46: „panda" pro „curva", Ill^, 
5, 16: „tacito* pro „tardo", 111,6, 45: „decipiant" pro „aut capiant 14 
(cfr. Ovidi amor. I, 13, 16. ars am. II, 670. III, 445). 

4) I, 1, 50. I, 5, 62. II, 1, 8. II, 3, 43. II, 6, 20; integros re- 
liquit solos versus I, 1, 38 in polysyllabum „fictilibu8 u cadentem, 
I, l,72desinentem in „capite", I, 9, 4 in „pedibuH - exitum habentem. 



i 

tionem reformidaverit , profecta esse non potest, nisi forte in 
suum ipsius consilium monachus ille peccavit. Quin autem in 
excerptorum codice archetypo lectio „uno tf extiterit, cum codices 
n et p inter se coogruant, dubitari nequit. Itaque ex libro 
integro, quo excerptor usus est, eam in florilegium casu esse 
assumptam existimamus. 

Praeterea in eodem libro versus IV, 1, 39 sqq. prave 
erant collocati; cur enim excerptori transponendi fuerint, non 
intellegitur, neque de recentiorum librariorum temeritate cogi- 
tare possumus. Videtur autem illa versuum dispositio inde 
nata esse quod scriba libri alicuius, cum oculis a priore par- 
ticula „Nam tf (v. 39) ad posteriorem (v. 45) aberravisset, post 
versum 47 ea quae praetermiserat , transpositionis signo ap- 
posito inseruit, quod signum postea a librariis neglectum est. 
Versibus vero sic transpositis interpolatio versus 39, qui ipse 
videtur corruptus fuisse, paene facta est necessaria, ut haud 
iniuria in codice ex quo excerpta sumpta sunt, hoc scriptum 
fuisse opinemur: Nec quisquam maiora gerit castrisve forove. 

Alia interpolatiooum , quas libri illius scribae tribuere 
possimus, vestigia non indagavi; qua de causa reliquas flori- 
legii lectiones quas ab excerptore non esse interpolatas constat, 
praeter menda nonnulla scripturae, qualia in ceteris quoque 
codicibns reperiuntur plurima, maximi pretii esse duco. Tamen 
in Tibulliani libelli crisi factitanda excerpta Parisina caute ac 
provide adhibenda esse apparet; neque editores alias quam 
quas integrorum codicum scripturis antecellere nemo non per- 
spicit, lectiones in textum receperunt, antequam Baehrensius 
aliud poesis vere Tibullianae indagandae attulit subsidium. Sed 
de hac re tertio capite disputabimus. Nunc quid de florilegii 
Gallici cum Frisingensibus fragmentoque Cuiaciano necessitudine 
colligi possit, videamus. 

Verum pauci extant versus quibus haec inter se comparare 
liceat. Frisingensia quidem excerpta decem tantum suppetunt 
locis, ubi Parisina non videntur interpolata ab excerptore (eos 
enim versus quos omnes libri Tibulliani recte exhibent, hac in 
quaestione nostro iure praetermittimus) ; quinquies contra ceteros 
codices inter se congruunt florilegia (I, 1, 2. 5. 34 [Par. p.] 
71. III, 6, 44 [cavere]) ; bis in excerptis Parisinis una cum 
codicibus contra Prisingensia peccatum est (I, 1, 25 quo versu 
quin in codice eo unde florilegium Gallicum derivatum est, 
lectio „possum u extiterit, nemo dubitabit, et I, 3, 86, ubi 
sola Frisingensia verum praebent „colu u ); semel Parisinorum 

2* 

fons 1 ) erat interpolatus (III, 6, 44, ubi accusativum „tuum a 
exhibuisse videtur); semel in eo commune librorum Tibullia- 
norum mendum (III, 3, 22 »gerit a in „regit a ) erat correctum, 
semel denique Frisingensia interpolata esse supra pg. 1 1 vidimus 
(III, 3, 22: „Nec a pro „Nam a ). 

Itaque apparet , propiore cognationis gradu florilegium 
Gallicum contingere codices nostros recentiores quam eclogas 
Prisingenses ; cum bis enim nullum mendum habet commune, 
cum illis duobus locis prave conspirat. Quam sententiam alio 
quoque argumento postea videbimus probari. 

Cum fragmento autem Cuiaciano septem locis Parisinorum 
lectiones conferendae sunt : semel F scripturae mendum minutum 
exhibet (IV, 1, 97), bis Parisina et codices sunt depravata 
(IV, 1, 39. 40) 2 ), quater vero florilegium cum Cuiaciano contra 
codices optimis scripturis congruit (III, 6, 44. IV, 1, 96. 
102. 104), ita ut Parisina propius quam codices a libro F 
afuisse videantur. Sed quo vinculo inter se fuerint coniuncta, 
nondum potest intellegi. 

Neque quae necessitudo inter Frisingensia et fragmentum 
illud emendatissimum intercedat, ex duobus his versibus per- 
spicere licet: III, 4, 66 excerpta et codices exhibent „posse u , 
F prave praebet „saeva u ; item III, 6, 44 Frisingensia cum 
codicibus in ablativo „tuo u contra fragmenti lectionem „tuos a 
consentiunt, in voce „cavere a autem cum fragmento contra 
codices conspirant. Apparet, rem in medio esse relinquendam, 
nisi forte inde quod Frisingensia III, 4, 66 pentametrum solum, 
non totum distichon tradunt, colligere volemus, ne in eo 
quidem libro, ex quo excerpta fluxerunt, versum III, 4, 65 
exaratum fuisse. Quod si arbitrabimur, Frisingensia ex eodem 
quo nostri codices orti sunt, fonte emanasse nobis erit cre- 
dendum. 



1) III, 6, 35 8q. *Non u illud pro codicum Frisingensiumque 
lectione „Nec" ab excerptore ortuin esse arbitror. 

2) Inversuum IV, 1, 39 sqq. dispositione F cum codicibus contra 
excerpta conspirafwe ex Scaligeri de hac re silentio posaumus conicere. 



CAPUT ALTERUM. 



De codicibus Laohmannianis et Baebrensianis AV. 

De recentioribus codicibus qui a Carolo Lachmanno et 
Aemilio Baehrensio . in apparatum criticum assumpti sunt, ut 
recte iudicare possimus, primum pauca de codicum aetate sunt 
monenda ; deinde quaeremus , utrum omnes ex eodem. fonte 
manaverint an id quod in re critica factitanda summi est 
pretii, plures quas dicunt habeamns codicum familias; quae 
quaestio ita optime mihi videtur institui , ut a vetustissimis 
recentiorum ideoque minime interpolatis Ambrosiano et Vati- 
cano Baehrensi proficiscentes , quo cognationis vinculo Lach- 
manni Farisinus aetate proximus cum illis coniunctus sit ex- 
planemus, tum num Lachmanni de libris A et sententiae 
assentiri possimus videamus , denique Guelferbytanum quem 
Baehrensius alius familiae propaginem esse censet, examinemus; 
postremo utri generi librorum maior auctoritas tribuenda sit, 
constituere conabimur. 

I. De codicum reeentiomm aetate. 

De Lachmanni codicibus iam supra memoravimus primum 
qui erat archiepiscopi Eboracensis, A anno 1425 esse exaratum, 
alterum Parisinum 7989, B anno 1423 scriptum, ceteros quos 
recentissimos dicit vir doctissimus, certe altera saeculi XV parte, 
cum studia antiquitatis iam maxime florerent atque virorum 
doctorum audacia temeritasque in codicibus corrigendis magis 
magisque glisceret, esse confectos; Askewianum quidem anno 1463 
exaratum esse constat. 

E Baehrensi autem codicibus Ambrosianus A circa a. 1374, 
si non paulo antea, scriptus esse videtur; ex subscriptione enim 
quae in fine membranae post Tibulli vitam addita est: „Liber 
Colucii pyeri Cancellarii florentini", codicem Colutii Salutati 
fuisse intellegitur , de quo librorum manu scriptorum investi- 
gatore Baehrensius in proleg. editionis suae CatuU, pg. X plu- 

ribus disseruit epistulasque eius a. 1374 ad amicos de Catulli 
Propertiique codicibus sibi procurandis datas excerpsit *). Manum 
correctricem Ambrosiani raro in universum apparentem quinque 
saltem decenniis recentiorem esse Baehrensius, ut infra vide- 
bimus, suo iure contendit, neque ea codicem ullo modo foedavit. 

Alterum codicem Vaticanum V, olim Fulvii Ursini, Gu- 
stavus Loewe et Augustus Mau saeculo XIV exeunte potius 
quam irfeunte XV exaratum esse testantur. Quo tempore et 
quibus manibus hic sit correctus, nihil ad codicis auctoritatem 
ponderandam interest, cum primo aspectu appareat, complures 
Italos interpolatores postea sive ex aliis libris lectionum varie- 
tates, sive sua ipsorum commenta adscripsisse 2 ). 

Denique Guelferbytanum G Baehrensius circa a. 1425 e 
codice saeculi X vel XI descriptum esse ex scripturae mem- 
branarumque ratione sibi persuasit 8 ). Aliquot decenniis post 
aut Jovianus Pontanus ipse, qui vir doctus a. 1426 erat natus, 
aut amicus quidam eius interpretamenta emendatiunculasque et 
in textu supra lineas et in margine adnotavit, quin etiam pri- 
stinis lectionibus erasis novas partim de suo petitas partim ex 
alterius familiae codice quodam in ipsum verborum contextum 
inseruit, quae tamen omnes facile dinoscuntur. 

Hos Baehrensi codices cum exararentur , Italorum temeri- 
tatem interpolatricem nondum expertos esse, inde optime cog- 
noscitur, quod ei soli ex tanto codicum numero, qui adhuc a 
viris doctis excussi sunt, eas lacunas quae in Lachmanni co- 
dicibus alio aliis versibus ficticiis sunt expletae, intactas pro- 
pagarunt. 

Cum enim in codice archetypo post versum I, 2, 25 pen- 
tameter exciderit, Eboracensis suppositicium versum ab Johanne 
Aurispa compositum (id quod codex Vaticanus 2794 testatur 



1) De Colutio (Coluccio di Piero de' Salutati) vd. quoque G. Voigt, 
Die wiederbelebung des classischen alterthums oder das erste jahr- 
hundert des humanismus P, pg. 194 sqq. 

2) Confer Baehrensi ed. Tib. prol. pg. VII. 

3) Confer Baehrensi prol. pg. X. De recentioribus codicibus 
litteris langobardicis exaratis vide quae G. Voigt, 1. c. I* pg. 401 sqq. 
de Poggii et Nicoli „litteris antiquis" disseruit. Erunt fortasse qui 
ex horum virorum doctorum officina ut ita dicam, codicem G arbi- 
trentur profectum, quibus ne assentiamur, lacunis eis de quibus mox 
disputabimus, impedimur. 

et iam Franciscus Puccius coniectura assecutus erat 1 )) exhibet 
hunc : 

Securum in tenebris me facit esse Venus, 
qui versus idem in codice V manu secunda additus est. 
Parisinus B lacunam illam itemque Vaticanus 2794 supple- 
verunt ita: 

Ille deus certae dat mihi signa viae, 
in codicibus denique quorum consensum littera C insignivit 
Lachmannus, Thomae Senecae Camertis 2 ) commentum extat hoc: 

Praesidio noctis sentio adesse deam. 
Jovianus Pontanus in G codicis lacuna addidit: 

Usque meum custos ad latus haeret amor. 
In ceteris codicibus haec vel alia supplementa inveniuntur, 
velut in codice bibliothecae universitatis Monacensis hic versus 
legitur : 

Non mihi nocte quies, non mihi nocte sopor. 
Contra in tribus illis , quorum lectiones Baehrensi operae de- 
bemus, codicibus nihil tale prima manu scriptum potes reperire: 
codices A et V sine intervallo versus 25 et 27 coniungunt, 
(ille tantum in margine adscriptum exhibet „deficit u , hic ,manu 
posteriore Aurispae commentum praebet), Guelferbytanus autem 
interstitium unius versus reliquit, in quo Pontani versus, quem 
supra memoravi, altera manu additus est. 

Praeterea post versum II, 3, 15 codex A statim nullo 
interstitio relicto praebet versum 16, G in spatio altera manu 
scriptum exhibet Pontani versum: 

In nemus et pastas inde referre domum; 
deinde signo apposito in margine inferiore eadem manus adiecit 
hos, quos item a Pontano suppletos esse testatur Franciscus 
Puccius : 

Ipse et spumanti primus multralia succo' 
Implesse expressis fertur ab huberibus. 
Vaticanus V versus inde a carmine II, 2, 20 usque ad II, 3, 
53 omisit; Vaticanus 2794 contra hoc loco interposuit Senecae 
commentum : 

Creditur ad mulctram constituisse prius, 



1) Vide Lachmanni apparat. crit. ad hunc locum. 

2) De quo carminum interpolatore circa a. 1392 nato, a. 1431 
magistro publico urbis Bononiae, post a. 1454 Arimini mortuo cfr. 
G. Voigt, 1. c. pg. 583 sqq. et Ang. Battaglini apud Basinium opp. 
tom. II pg. 1, pg. 91, Arimini 1794. 

quod etiam Lachmanni codices exhibent omnes; altera autem 
manu adscriptus est versus ab Aurispa suppositus: 

Et potum fessas ducere fluminibus, 

cui Muretus in veteribus codicibus adnotatum fuisse dicit 
„versus Aurispae". Et Eboracensis praeter Senecae commentum 
eundem hunc versum exhibuisse dicitur; in Monacensi autem 
hoc supplementum inveni: 

Cogere cum parvum matre simul vitulum. 

Eiusdem carminis post versum 77 (75) cum hexameter 
excidisset , Lachmanni codices aliique Senecae (velut Monac.) 
et aliorum commenticios versus assumpserunt , Ambrosianus 
autem integerrimus ille et Vaticanus hoc quoque loco versus 
nullo spatiQ intermisso conectunt , Guelferbytanus unius versus 
interstitium reliquit , quo in intervallo versum quem Puccius 
Pontanum reposuisse testatur, inseruit manus secunda : 

valeant cultus et tinctae murice lanae. 

Ambrosianus in margine exhibet Francisci Philelphi commentum: 

utinam veteres peragrantes more puellae; 

cum Philelphus ille a. 1398 natus, a. 1481 Florentiae de- 
cesserit, apparet quo iure Baehrensius de Ambrosiani manu 
recentiore iudicaverit. 

Denique pro versu III, 4, 65, quem ex fragmento Cuia- 
ciano nobis restituere contigit , cum Lachmanniani exhibeant : 

Saevus amor docuit dominae fera verba minanti?, 

codices Baehrensiani tradunt nihil , nisi quod in G ab altera 
manu correctrice Pontani versus appositus est: 

Flere nec ante pedes pudeat dominamque vocare 1 ). 

Codices autem aliquot recentioris aetatis versum fragmenti F 
ipsum in verborum contextu exhibent, praeter Pocchii et Perreii 
excerpta vetusta codices Corvinianus , Vossianus tertius, Mona- 
censis 2 ), alii, quos omnes ex illo libro optimo virorum doc- 
torum saeculi XV opera versum accepisse , ego quidem pro 
certo habeo, cum in eis nullum vestigium meliorum lectionum 
quam quas codices Lachmanni et Baehrensi praebent, indagare 



1) Lachmanni appar. crit. ad hunc locum. 

2) Si ea quae Heynius in ed. sua IV pg. XXVII de Corviniano 
tradidit, cum Monacensi conferas, arbitrabere fortasse librum hunc 
unum eundemque esse atque illum, aut certe similliraum, 

potuerim; immo is quem ipse perscrutatus sum, Monacensis, 
omnibus, ut supra dictum est, Italorum interpolationibus vel 
etiam posteriorum hominum commentis scatet neque ullo modo 
a Lachmannianis littera C notatis differt auctoritate. 

Fraeter hos igitur codices inter omnes qui adhuc sunt 
excussi, nullus nisi unus Foroiuliensis Guarnerianus l ) quem 
J. A. Yulpius Patavinus excerpsit et lectiones potiores primis 
suae editionis (Patavii 1749) paginis inseruit, unam alteramve 
lacunarum, de quibus supra disputa vimus , intactam reliquisse 
videtur. 

Iam hac de causa, quod fere nullis Italorum interpolatio- 
nibus inquinati sunt a priore librario, Baehrensii codices A V G 
plurimi sunt aestimandi Lachmannianisque praeponendi 8 ). 

At forsitan libri Lachmanni ABC ex alio atque Baehren- 
siani fonte derivati sint; tum profecto in re critica factitanda 
minime debebunt illi neglegi, quamvis mrulta correctorum recen- 
tiorum in eis extent vestigia. Proinde hanc de codicum afnni- 
tate quaestionem aggrediamur. 

II. De eodicibng Baehrensi A et Y. 

Codices Ambrosianum et Vaticanum vetustissimos omnium 
Tibulli librorum inter se cognatos esse, iam primo optutu in- 
tellegitur inde quod cum ceteri codices longius propiusve ab 
eorum consensu discrepent, eosdem librorum titulos eademque 
singularum elegiarum lemmata uterque codex exhibet, quibus 
titulis fere rubricatoris signum R ca vel ^ca additum est. 
Lemmatum differentiae paene nullae sunt neque exortae esse 
videntur, nisi falsa enuntiatorum verborumve interpunctione, 



1) Vide Heynii ed. praef. pg. XXIV: lacunas contra post v. II, 
3, 15 et II, 3, 75 in Baehrensianis extantes his commentis praebet 
expletas : 

„Ipse ad umbrosas ducere fertur aquas" et 
„Mos precor ille redi patienter rursus ut olim." 

Ceterum hic quoque codex ex familia A V pendet, multis et librariorum 
erroribus et doctorum hominum interpolationibus inquinatus, velut I, 
3, 73 : Illic et iuveni, III, 6, 41 : minorque Catullus = d. 

2) VersumlV, 1, 112 b , quem Baehrensiani exhibent omnes, Lach- 
manniani praeter A et c omiserunt ; de Eboracensi quidem certi nihil 
constat, sed versum in eo exaratmn fuisse inde quod Heinsius ad- 
notat: „112 saecula famae* potest concludi: in Wittianum autem 
certe ex interpolatis codicibus illatus est, quoniam eandem ibi atque 
in recentissimis libris habet formam; ^saecula vitae\ 

mendis levitatis vel ignorantiae librariorum, verborum trans- 
positionibus, diversitati ortbographiae , vocabulis denique prae- 
termissis vel cum similibus commutatis. Exempli gratia afferam 
has: I, 3: A: egi utet-elysios, V: egrotet-elyos. II, 4: A: pretia, 
V: munera. II, 6: A: erat, V: creat; in libri II lemmate elegiae 
alterius V codicis librarius archetypi lectionein quae erat „Cor- 
nutum" falso in „chorinthum u commutavit mera interpolatione, 
qua etiam elegiae nonae libri IV argumentum : „Ad ThSratum 
de natali die u A et „Ad theoratum u V exortum esse veri si- 
millimum est , cum nomen illud ex Chorintho id est Cerintho 
depravaretur. Praeterea in utroque libro A et V elegiis sin- 
gulis numeri non sunt praepositi, carminum libellus quartus a 
tertio nulla nota dividitur, post versum III, 6, 64 statim se- 
quitur carmen IV, 12, quod epistolium Sulpiciae iterum suo 
loco exaratum extat. Denique uterque post carmen IV, 14 
„epitaphium Tibulli u illud quod fragmentum F Domitio Marso, 
alii codices velut Eboracensis et Monacensis Ovidio adscribunt, 
una cum Tibulli vita exhibet. 

Iam ex hac utriusque similitudine atque adeo aequalitate 
recte concludas, codices hos ex eodem fonte esse derivatos, 
vetustissimas unius familiae propagines. Certius vero argu- 
mentum cognationis in elegiis ipsis extat, quod uterque plurimas 
praebet lectiones, quae nisi ex uno eodemque codice fluxisse 
non possunt. Inter quas ad hanc quaestionem diiudicandam 
maximam vim habent eae quae falsa apicum vel compendiorum 
interpretatione natae videntur. Afferam igitur ex tanto exem- 
plorum numero pauca haec: I, 1 , 37 : A V : et, A 1 B G *) : e, C : de 

I, 4, 29: AV: te perdit, A^BCV^G: deperdit. II, 1, 45; AV: 
Antea, A*dG: Aurea. II, 4, 33: AV: incerta, quod Baehrensio ex 
victa = vincta exortum videtur, pro quo „victa u recte praebent 
A'CG. II, 4, 44: AVB: obsequias, A'CG: exequias. II, 4, 59: 
AV: Si non, ceteri : Si modo. II, 5, 35 : AVB: Illaque, ceteri: 
Illa. II, 5, 116: AV: opida, ceteri: oppida (item IV, 1, 174). 

II, 6, 32: AVB: ferant, ceteri: feram. II, 6, 46: AV: tuncque, 
quod compendio prave illato exortum videtur ex „%; u (tcq;), 
ceterirecte: itque. III, 1, 15: AVB: Parvos, ceteri: Fer vos. 

III, 1, 16: AVB: umbrosam, ceteri: umbram. III, 3, 14: 
AVB: thariste, ceteri: caryste. III, 3, 21: AV: homini, 
ceteri: hominum. III, 4, 9 : AVB: natum maturas, A ! G: 
vanum ventura, ex qua lectionum differentia concludere posse 



1) nota A J codicem Eboracensem significare placet. 

mihi videor, in codice archetypo exaratum fuisse: natum maxas '), 
ita ut hoc ex minus recte intellecta scriptura quae erat natum 
incuas fluxisse veri simillimum sit; codicis Wittiani igitur 
librarius recte emendavit „natum in curas", quam emendationem 
improbasse miror Bubendeium 2 ) , qui vir doctus codicis Ebora- 
censis lectionem variam „vanuin metuens", sine dubio inter- 
polatione exortam in textum recipiendam esse censuit. Quominus 
Baehrensi coniecturam „ vanum eventura 0, accipiamus, prohibemur 
eo quod codex Guelferbytanus , cuius lectione ille nititur, ut 
infra docebimus , non ita interpolatione vel emendandi studio 
liber videtur, neque intellegitur, quomodo littera s iUa potuerit 
irrepere, cum in toto versu nullum vocabulum extaret, ad quod 
accusativus pluralis feminini „maturas" referretur 8 ). III, 4, 17: 
AVBC: ethereum, AG: aetherium. 111,4, 87: AVA ! B: con- 
sanguinea, CG : canis anguinea. III, 5, 29: AVB: Atqu£ 
nobis, A'CG: At vobis (vel: nobis). III, 6, 8: AVBd: Pulserit, 
ceteri: Fulserit. III, 6, 15: AVB: Armenas, ceteri: Armenias. 
IV, 1,40: AV : hic aut tibi (alterum hic omiserunt) , B : hic 
(solum), FCG: hic aut hic tibi. IV, 1, 56: AV: cessit 
ethneae, ceteri: cessit et etneae. IV, 1, 70: AV: terminae, 
A 1 B C G : tergeminae , F recte : inter geminae. IV, 1 , 1 13 : 
AVB: renoverat (per TjfMyQaqilav ex „renovaverat tf , quod 
praebent A 1 C). IV, ], 200: „nec tf omisit uterque. IV, 2, 14: 
A VB: hunc (ex het = hc exortum), ceteri : habet. IV, 3, 18: 
A V: Da, ceteri: Ne. IV, 5, 16 omiserunt spatio vacuo relicto 
vocabulum quod est „nos u ; hoc enim praeter B praebent ceteri. 



1) Vides quam facile haec potuerint confundi: natum maturas 
et uanumueturas. Ne fortasse conicias „vanum natura" eisdem quibus 
Baehrensii coniectura repellitur, rationibus prohiberis. 

2) Quaestiones Tibullianae, scripsit Henricus Bubendey, Bonnae 
1864, pg. 34. Quomodo vir doctus contendere potuerit, melius poetam 
dicere homines qui omina noctis placent, metuere haec (id quod iam 
praecedente versu dixerat), quam homines in curas natos esse, non 
intellego. An quod talis sententia interrogationi non congruat? At 
iniuria Lachmannus interrogationis signum versui huic subiecit; cfr. 
Disseni edit. II pg. 345, Scaligeri cast. pg. 166. 

3) Quid quod vel versus metro haec coniectura repellitur; nus- 
quam enim in Tibulli aut Lygdami carminibus talis in ipsa versus 
caesura elisio reperitur. Huc accedit quod vocabmlum vani ubicumque 
de hominibus usurpatur , nunquam vim vocis quae est credulus, sed 
tantummodo hominis gloriosi vel fallacis pseudulique habere videtur; 
cave cum hoc versu conferas TaCt hist. H, 22 v. 14 Halmii, Verg. 
Aen, X, 631, Lygd. IH, 4, 56. 

Sed fortasse „hanc a post „posthac a est supplendum. IV, 7, 8: 
A V B de : id venio, ceteri : id nemo. 

Sed ex his lectionum varietatibus nihil nisi hoc potesfc 
colligi, utrumque unius eiusdemque stirpis esse progeniem; de 
affinitatis gradu hinc nihil certi eruas. Potuit enim unus ex 
altero ipse esse prognatus ita ut solo parente ad criticam artem 
factitandam nobis opus esset, alterum optimo iure abiceremus. 
Hanc quaestionem igitur diiudicaverimus, si aut omnes alterius 
lectiones diversas librarii socordia vel interpolatione irrepsisse 
aut tales inter utrumque librum extare discrepantias evicerimus, 
quales inter patrem et filium , ut ita dicam , intercedere non 
est veri simile. 

Sunt vero plurimae vocabulorum varietates eae quae mera 
librariorum neglegentia et inscitia, lapsu calanii vel etiam 
scripturae coinpendiis minus recte intellectis ortae esse vide- 
antur, velut I, 5, 50: V: tristitia, per geminationem ex voce 
„tristia u quam A exhibet, I, 3, 38: A: vetis, V: vefceris, pro 
qua lecfcione ceteri recti praebent „ventis u . Attamen talis 
Ambrosiano cum Vaticano intercedit ratio, ut non semper idem 
veram et germanam codicis archetypi lectionem praebeat, sed 
modo hic modo ille quid in archetypo extiterit, ostendat. Itaque 
cum ex tertio aliquo eiusdem familiae codice Vaticani librarium 
scripturas suas praestantiores assumpsisse, non habeamus quod 
suspioemur, codicem V ex Ambrosiano descriptum esse non 
posse apparet. Est igitur et codex A et codex V unius patris, 
ut ita dicam , filius , neque alia affinitas inter eos intercedit, 
nisi ea quae inter diversos unius stirpis ramulos. 

Quod ut exemplis satis illustretur, afferam maximas inter 
libros A et V discrepantias ita ut eas lectiones quas in codice 
utriusque archetypo extitisse arbitor, priore loco ponam : I, 1 , 19: 
V G C : felicis — A B A 1 : felices, miro errore. I, 1, 24 : A G B C : 
clamet, VA 1 : clamat. I, 2, 99: VG: debita — A Lachm. 
dedita (item II, 5, 11 A V G , B C exhibent : „tibi debitus 
augur u , quod in solo A 1 in „deditus a illud facilius intellectu 
correctum est.) I, 3, 63: AG: Ac, Bc: Hac, VA l de: At, 
quam lectionem apparet esse corruptam, quoniam statim v. 67 
particula „At a sequitur, epanalepsis autem hoc loco ferri nequit. 
I, 4, 56: VG, Lachm. volet, A: velit. 1,4, 81: VG, A^C:. 
Heu heu, A B : Heheu. I, 6, 38 : A G, A 1 C : detrecto, V B ; 
detracto, mero errore. I, 7, 57: V G, A^c: Nec, ABd: Ne, 
I, 8, 41: AG: iuventas, VA*B; iuventa, C:iuventus. I, 10, 
41; Ade Par; at, A ! cV; ut, G: aut, B; ac. II. 3, 80; VG, 

B C : iuvat, A A 1 : iuvet. II, 4, 43 : V G, C : veniat, A B A 1 : veniet 
(prave correctum.) l ) II, 5, 40 : A G, L a c h m. : Troica, V : Troya. 

II, 5, 72 : A G, A*Bd: deplueritque, Vce: depuleritque. 11,5, 
95 : A : operta , G A 1 C recte : operata ; V A 2 B : et operta, 
vocabulo „et u , ut versus expleretur, falso addito. II, 5, 112: 
VG, C: reperisse (in V primitus : repperisse), AA'B: reperiro. 

III, 6, 14: AG, BA 1 : contudit, VC: contulit. IV, 1, 18: 
V Bde : dicat opus , G : opus dicat , A F A 1 c : dictat opus. *) 

IV, 1, 91: AG, Lachm. celeremve, V: celeremque. IV, 1, 
170: VG, de: Hinc, A: Huic, A ! Bc: Hic. IV, 4, 17: V G, 
Lacb. : At nunc, A: Ac nunc. IV, 11, 6: A G, Lach. : 
leto, V: lecto, F: lento (recte). IV, 13, 15: VG: Hec tibi, 
ABC: Hoc tibi, A 1 : Nec tibi (Veram lectionem „Haec tt iam 
Scaliger dederat.) IV, 1, 189: AG, Bde: accitus, VA'c: 
accitos, F recte: ante actos. Longius inter se dissentiunt co- 
dices A et V in versibus his : I, 5, 27 : A, Lach. : vitibus, 
VG: fructibus 8 ). I, 10, 27: A G, Lachm. : canistra, V: 
sinistro. II, 1, 25: A G, Lachm. : felicibus, V: celestibus, 
quibus locis codicera Vaticanum interpolatum esse apparet 4 ). 
Versum II, 1, 67 codex A una cum Lachmannianis praebet 
talem : 

Ipse quoque inter agros interque armenta Cupido, 
codex Vaticanus: Ipse quoque inter greges interque etc, id 
quod vera codicis eius ex quo uterque descriptus est, lectio 
fuisse videtur. Orta est enim, ut opinor, mira illa versus 



1) M. Rothsteinius pg. 61 codicum ABA 1 lectionem „seu veniet 
tibi mors" praeferendam esse censet, quod coniunctivo nihil aliud 
possit significari niai dubium esse, num Nemesis moritura sit. At ne 
indicativo quidem alia vis inesse potest, quia nusquam Tibullus parti- 
culas B si* et „cum'* commutasse videtur; utramcunque igitur sciip- 
turam assumpserimus, non „cum morieris", sed „si forte brevi, aetace 
florens decedas" erit interpretandum. 

2) Hoc loco dubito an codicis archetypi scriptura in A tradita 
sit, in VG autem recte emendata. 

3) Hoc loco inBaehrensii adnotatione critica erratum esse suspi- 
catus est Rossbergius in Fleckeiseni annal. pg. 72, (1879). In versu 
II, 4, 10 Vpraebet: vitrei, quod omisit A 1 , addidit A 2 , quam manum 
sequitur B; ceteri exhibent vasti. Lectiones II, 3, 40 ^crudelibus* 
pro „discordibus u , et II, 3, 41: „furor" pro „cruor tt Vaticanus 2794, 
cuius scriptura8 Baehrensius in lacuna codicis V adnotavit, cum C 
habet communes. 

4) Forsitan iam in codicum A et V archetypo utraeque lectiones 
extiterint. 

forma ex scriptura codicis cuiusdam qui exhibuerat : Ipse inter 
greges interque etc, voce quae est „que a super prius vocabulum 
„inter a superscripta ; quod cum scriba non recte intellegens 
ante vocem „inter tf particulam illam, forma in „quoque a com- 
mutata (sic vel similiter factum puto) inseruisset , codicis A 
librarius ut versui succurreret, vocabulum quod est „greges u 
in „agros u transformavit , Vaticani autem scriba intactum re- 
liquit, ita ut certe Guelferbytanus germanam versus formam 
exhibeat solus: 

Ipse interque greges interque armenta Cupido. 

Vides quibus locis codex G cum uno alterove codicum A 
et V consentiat, illum fere veram lectionem praebere, cum aut 
A aut V ab archetypi scriptura aberraverit. l ) 

Sed extant etiam complures loci, quibus unus A contra 
consensum duorum aliorum id quod archetypus praebuit, pro- 
pagavit, velut : I, 6, 12: A, A 1 B : tunc (recte), V G : nunc, 
quod horum uterque falso propter antecedens „nunc a scripsit. 
II, 1, 22: AB: ingeret, VG, A*C: ingerat, quod librarii 
coniunctivis versuum 19 et 20 adducti correxerunt. II, 5, 
64: ABd: Noscar, VG: Noscat, falso commutatum; A ! V 2 ce 
recte correxerunt: Vescar. IV, 1, 171: ABC: lenta, V G, A 1 : 
l<jta , e prava coniectura , cum scribae librorum laetam vitem 
ut saepius dictam esse putaverint. 

Nonnullis vero locis codicis A librarius recte archetypi 
lectionem emendavit, velut: I, 3, 13: V G, A*d: nusquam, 
ABc: nunquam. II, 2, 19 in A particula „et tf omissa est, 
quam V G ex archetypo tradunt. IV, 1, 55 denique A solum 
exhibet „vertere tf , cum librarius id quod in archetypo exaratum 
erat, non intellegens, sicut etiam alias fecit, particulam „con tt 
plane omiserit. 

Iam apparet libros A et V auctoritate fere pares neque 
tamen interpolandi temeritate plane liberos esse, cum in utro- 
que aequabiliter correctorum commutationes deprehendamus. 
Tamen codice Guelferbytano , quem alius familiae esse hic pro 
certo pono, infra fusius demonstrabo, adhibito, codicis ut hoc 
verbo utar parentis (et eius ex quo parens natus est) speciem 
colligere possumus. Erat ille characteribus langobardicis ex- 
aratus, id quod ex litteris u et n, u et a, c et t, m et in, 
aliis inter se confusis elucet, et unius familiae erat propago, 



1) Lachmanniani modo cum hoc modo cum illo congruunt neque 
certam legem Hequi videntur. 

neque ex pluribus contaminatus libris; nam certe lectiones ex 
alius stirpis codice ascriptas vel superscriptas , sicut in com- 
pluribus undecimi duodecimive saeculi libris factum videmus, 
non exhibuit ; paucae enim illae variae lectiones , quas paulo 
supra (pg. 29, adn. 4) in eo extitisse opinati sumus, non ex 
alia codicum familia, sed ex scribae tantum dubitatione et ex 
scriptura parum clara exortae videntur. Quod autem in non- 
nullarum eligiarum versibus primis prima littera deest aut 
falsa est addita, inde nescio an colligere possimus, ne in codice 
arcbetjpo quidem a miniatore omnes litteras initiales appictas 
fuisse, ita ut librarii qui nostros codices describebant , saepius 
aut nihil adicerent, velut in codice V : II, 4, 1 : Ic, III, 6, 33 : 
I mibi, IV, 5, 1 : St, aut minus recte , sententia prave intel- 
lecta, vocabula supplerent, velut in codice A III, 5, 1: Nos, 
ubi V praebet "~„os tf (vera lectio erat : Vos). 

Ab boc igitur codice Y librorum A et V archetypo pro- 
ficisci debemus , si Lachmanni librorum auctoritatem pretium- 
que inquiremus. Accedamus Dunc ad illum, quem cum Baeh- 
rensianis artissime coniunctum esse constat, codicem Parisinum B. 



III. De codlce Parisino B. 

Alterum Lachmanni codicem quem Eboracensem auctoritate 
adaequare ait vir ille doctissimus, Parisinum B eiusdem stirpis 
esse atque Ambrosianum Vaticanumque Baehrensi , iam illa 
lectionum communio, quas in familia Y tractanda supra attu- 
limus 1 ), confirmat omnemqae dubitationem tollit. Quam arte 
autem cum codicibus illis cohaereat, optime demonstrant loci 
ei quibus illorum menda singularia suo marte Parisini librarius 
studuit corrigere; exempli cau& afferam hos: I, 3, 25: AV: 
deum, B: deumque, 6, A 1 C recte: dum. II, 4, 33: AV: 
custodia incerta, pro quo B haud ita inepte praebet: custodia 
coeca, G, A ! C id quod verum est, exhibent: victa. III, 1, 10: 
A V : Castaliamque umbrosam, B ut versui succurreret : Castiliam 
umbrosam, G, A 1 C recte: Castiliamque umbram. IV, 1, 40: 
A V: hic aut, pro codicum G, A 1 C lectione: hic aut hic; B una 
cum altero „hic" etiam particulam „aut" omisit. IV, 1, 200: 



1) Et plura eius exempla certissima possumus in medium pro- 
ferre, velut I, 10, 49; AVB: nitens vomer viderit, ceteri: bidens 
vomerque vigent. I, 10, 51: AVB: lutoque, ceteri recte: lucoque. 
II, 5, 122: AVB: perpetua, ceteri: perpetuo. 

G, A*C: nec mallem, AV omiserunt „nec tt ita ut libri B 
scriba „mallem quoque" restitueret. IV, 5, 16: AV: posthac 
soluisse, B: posthac exsoluisse, G,A*C: posthac nos solaisse. 

Sed non solum ex qua familia ortus sit Parisinus, sed 
etiam ex quo codice fluxerit, omni fere dubitatione sublata potest 
erui. EteDim quamquam duas has lectiones singulares : I, 6, 
38: detracto , et I, 9, 19: v^iciis cum Vaticano habet com- 
munes, quas ipsas casu vel interpolatione extitisse veri simile 
est 1 ), tamen multo maior pars lectionum earum, quibus codex 
Ambrosianus a Vaticano discrepat, in Parisino quoque depre- 
henditur; quin saepissime vel minutissimis scripturis congruunt 
illi, velut: I, 4, 44: ABc: amiciat, VG: annutiat, A^de: ad- 
mittat, quod verum esse apparet ; possumus enim ex codicum 
A V G lectionibus scripturam archetypi certo restituere : „5miciat" 
vel „anutiat tt , quae nisi ex „amittat tt fluxisse non potest. 
I, 4, 81: AB: He heu, ceteri: Heu heu. I, 5, 2: AB: sortis, 
ceteri recte: fortis. I, 6, 12: AB, A 1 : tunc, VG falso: nunc. 
I, 6, 63: A: ac, B: Hac, ceteri: At. I, 8» 2 : AB: ferat, 
ceteri: ferant. I, 10, 21: AB: uva, ceteri: uvam. II, 3, 36: 
ABc: est, ceteri: es. II, 5, 76: AB: amnis , ceteri recte: 
annus. III, 3, 38: AB: orchus pro „orous tt . IV, 1, 148: A: 
sese offerret armis (parvo errore), quod libri B scriba, ut 
versui succurreret, correxit in: se offerret in armis; ceteri 
recte: sese offeret armis. I, 4, 51 denique cum semper fere 
A et B praebeant scripturam „temptare tt , in A extat: „tem- 
ptabis", tertia litterae m lineola litteraque p suppunctis, in B 
vero scriptum est „tentabis tt . Quae exempla multis aliis pos- 
sunt augeri , ita ut ne minime quidem credas posse dubitari 
quin codex Parisihus ex Ambroaiano sit descriptus. Tamen 
erunt fortasse qui aliter factum esse opinentur. Potest enim 



1) Quam facile in tali sententia: 

Divitiis captus siquis violavit amorem e. q. s. 

utriusque codicis librarius potuerit adduci, ut vocem „Diviciis tt cum 
n O viciis* mutaret, nemo non perspicit;lectionem vero „detracto" 
casu in V et B exprtam esse, omnes milii concedent, quoniam ex 
ceteris libris omnibus „detrecto* in archetypo exaratum fuisse apparet. 
Pauci reliqui loci, quibus B una cum V ceterisque libris ab Ambrosiani 
scriptura discrepat, velut I, 4, 56 : A : velit, ceteri recte : volet. II, 3, 
80: AA 1 : iuvet, ceteri recte: iuvat. IV, 1, 18: AA*F: dictat opus, 
ceteri recte: dicat opus. IV, 5, 6: A: si tibi ne de nobis, ceteri „ne* 
omiserunt, a librario de suo videntur emendati. 

illa lectionum communio sic explicari, ut A et B ex uno eodem- 
que fonte manasse poDatur 1 ). Quod si verum esset, hoc familiae 
Y evaderet stemma: 




Sed iam hanc sententiam certissimis argumentis refutare 
licet. Nam quascunque altera codicis Ambrosiani manus ex- 
hibet lectiones, omnes fere in Parisino inveniuntur 2 ). IV, 1, 70 
in codice archetypo Y „terminae u exaratum fuisse ex consensione 
librorum A et V perspicitur; B vero praebet „tergeminae u , 
cum A 2 litteras „ge u supra addiderit. I, 7, 6 Gde tradunt : 
evinctos, A ! c: evictos, quod etiam in V extitisse videtur, cum 
nunc exhibeat: ^victos, una littera erasa; A 1 scripsit : victos, 
quod ab A 2 in „ ! "victos u commutatum est. Unde apparet, in 
Y traditum fuisse „evinctos u neque Parisinum lectionem suam 
singularem „invi n ctos u aliunde potuisse accipere nisi ex A 2 . 

His exemplis codicem B ex Ambrosiano descriptum esse eo 
tempore, quo hic iam alterius manus emendationes expertus 
erat, satis probari arbitror. Sed utcunque res se habet, sive 
ex libro A sive ex alio eius simillimo prognatus est, in re 
critica factitanda sine ulla dubitatione potest abici. Nam quas 
exhibet lectiones sibi proprias, ad unam omnes foeda interpo- 
latione exortae sunt. Afferam aliquot ex insignissimis : I, 2, 
18: falso dente, ceteri: fixo dente. I, 2, 73: tenuisse, ceteri : 
retinere. I, 3, 34: mascula tura, quod e Vergili eclog. 8, 65 
sive Ovidi med. fac. 94 petivit librarius ; ceteri : menstrua tura. 
I, 3, 37: conspexerat, ceteri: contempserat. I, 4, 55: post, 
ceteri: mox. III, 4, 16: magicos deos, ceteri : magnos deos. 
III, 3, 2 : tulisse, ceteri : dedisse. III, 4, 58 : maluit, ceteri : 
mavult. III, 6, 41: minor ante, ceteri: minoi. Versum de- 
nique IV, 1, 11 2 b plane omisit. Neque tamen, sicut in ceteris 
Lachmanni codicibus factum videtur, codex B ex alterius fa- 
miliae libro aliquo correcturas expertus, sed tantummodo ho- 
minum doctorum emendationibus ex ingenio petitis contactus 



1) Ita iudicasse video M. Rothsteinium pg. 59 sq. 

2) In uno versu IV, 1, 110, B curu priore Ambrosiani manu 
contra alteram conspirat, id quod eo factum videtur, quod librarius 
codicis Parisini lectionem A 2 : fl arupinis' t intellegere nequivit. 

3 



— 34 — 

est. Nam paucis illis locis quibus cum Guelferbytano congruit, 
coniectura vel casu codicis Ambrosiani lectio immutata videtur, 
velut: I, 1, 78: Despiciam dites. I, 5, 32: detrahet. I, 9, 39: 
faceres. IV, 3, 20: tende. Versus I, 10, 46 lectionem „iuga 
panda", pro qua ipsius familia exhibet „iuga curva", quam- 
quam et in Guelferbytano et in excerptis Parisinis extat illa, 
tamen ex Ovidi am. lib. I, 13, 16, quo Tibulli versum imitatus 
est Naso : 

„Prima vocas tardos sub iuga panda boves", 

haustam esse, quicunque Parisinum B cum Guelferbytano con- 
tulerit, mihi concedet 1 ). 

Iam hunc codicem missum faciamus et ad ceteros Lach- 
manni libros , Eboracensem A 1 et codicum Wittiani, Datiani, 
Askewiani fontem communem C examinandos transeamus. 



IY. De codicibns Lachmannianis A 1 et C. 

Quam celeriter eis temporibus, quibus libri Lachmanniani 
A B C exarati sunt , interpolatorum temeritas corruptioque li- 
brorum processerint, ex codice Parisino, qui quidem multo ma- 
gis foedatam praebet speciem quam eiusdem stirpis Vaticanus 
paucis decenniis ante scriptus, supra satis intelleximus. Itaque 
nemo mirabi^ur eundem vel etiam maiorem depravationis pro- 
gressum in codice quoque Eboracensi deprehendi. Qui codex 
quamquam Lachmanni 2 j iudicio praeclarissimus recentiorum, 
non modo Italorum versibus commenticiis , quibus lacunas 
apertas studebant explere, inquinatus est, sed complures Tibulli 
versus genuinos, velut I, 2, 25. 26. IV, 1, 40 plane omisit 
neque ullum fere locum paululum difficiliorem intactum reliquit. 
Sed etsi his vitiis libri auctoritas aliquanto minuitur , tamen 
non omne pretium ob eam rem ei est abiudicandum , quoniam 
certis argumentis , ex quo libro fluxerit (id quod in Parisino 
facere licuit) evincere nequimus. Hoc certe iam nunc ex eis 
quas in codice B tractando protulimus, Eboracensis A 1 lectionibus 
apparere mihi videtur, aliud cognationis genus idque multo 



1) SimiHter in Prop. v. II, 21, 6 mira illa varietas lectionis 
codicum Daventriensis etvaticani „credula turba iaces* pro „credula 
sola iaces" ex Tibulliani libelli v. IV, 4, 18: „credula turba sedet" 
exorta videtur. 

2) Paullo etiam plus quam Lachmannus huic codici tribuit Lu- 
cianus Mueller, ed. praef. pg. X. 

minus artum inter Baehrensianos AV et Eboracensem , quam 
inter Parisinum illosque intercedere. Quod prorsus manufesta- 
bitur, si ipsius libri A 1 et familiae Y discrepantias in quapiam 
elegia oblatas examinabimus. Perscrutemur exempli gratia 
primi libri carmen ultimum, in quo omnia fere varietatum genera 
codicum illorum deprebendere licet. Mero errore in libro 
Eboracensi ortae videntur lectiones hae: v. 4: „tunc a (una 
cum codice Guelferbytano) pro codicum AV lectione „tum a , 
quam veram esse versu praecedente quo omnes libri inter se 
consentiunt, certe probatur; v. 8: „dum l ) a pro „cum u ; v. 17: 
„ex a pro „e a ; v. 33: „arcescere a pro „accersere a ; v. 41: 
„ut a (quod in Vaticano quoque extat) pro „at a codicis A et 
Parisinorum excerptorum. Ex interpolatoris vero ingenio has 
scripturas et ipsas reiciendas profectas esse persuasum habeo : 
v. 15: „Dii a pro „Sed a . quae lectio prava e v. II, 1, 17: 
„Di patrii etc. a huc inferri potuit; v. 26: „mystica porcus a 
(cum G) pro „rustica porcus u ; v. 62 : „ornatas — comas tt pro 
„ornatus - comae a . Contra recte in A 1 libri Y menda minu- 
tissima correcta sunt v. 8: „scyphus a (cum G, BC) pro „ciphus a , 
v. 30: „adversos a (cum G C) pro „adverso a , v. 51 : „e luco- 
que a (cum GC) pro „elutoque a , v. 68: „Perfluat a (cum C) 
pro „Prefluat a . Paullo graviores mutationes factae sunt v. 39: 
„Quam u (cum GC) pro „Quin a , et v. 49: „bidens vomerque 
vigent a (cum G C) pro „nitens vomer viderit a , sed ne hae 
quidem eiusmodi , ut ab homine paullo doctiore eas profectas 
esse non sit veri simile. Praeterea tres in hoc carmine codici 
Eboracensi ascriptae sunt lectiones variae: v. 15: „vel Sed a , 
quam ceteri libri praebent recte (in textu prave scriptum est 
„Dii u ) , v. 21: „vel portaverat a , cum in textu recte extet 
„libaverat a , v. 51 denique „vel ipse a pro „ipso a , recte emen- 
datum. 

Quinque tantummodo locis hoc in carmine codex Parisinus 
ab Ambrosiano Baehrensii discrepat, quater parvis librarii 
erroribus , semel interpolatione inquinatus ; Eboracensem vero 
quindecim locis cum familia Y dissentire videmus, e quibus 
octo scribae socordia aut interpolatione sunt depravati, septem 
facili mutatione emendati. Atque eadem inter codices hos 



1) Dubitationis signum huic lectioni ascripsit Lachmannus, cum 
Heinsium editionis Mureti codicisque Eboracensis discrepantiam for- 
tasse fugisse arbitraretur. Multis praeterea locis id.em signum poni 
posse videtur M. Rothsteinio. pg. 39 sq. 

ratio in ceteris quoque elegiis intercedit. Nam nullus fere est 
locus, ut iam supra dictum est, paululum difficilior, quem non 
conjecturis codicis A 1 librarius temptaverit aut commentis saepe 
ineptissimis depravaverit. Afferam pauca haec : I, 2, 3 : amans — 
amor '). I, 2, 56 (54) : exspue — despue 0. I, 3, 26 : succu- 
buisse — secubuisse 0. I, 4, 22 : freta longa, quam lectionem 
Baehrensius in adnotatione pg. XVIII editionis suae mera sive 
neglegentia sive interpolatione exortam esse recte contendit, 
cum eadem in pagina mirum in modum inde quod auctor florum 
auctoritatum moralium*) versum illum tradidit ita: 

Irrita per terras et longa freta ferunt, 

coniceret, pravam hanc lectionem „longa freta", etiam a versus 
metro abhorrentem ex codicis Guelferbytani stirpe, quae ex- 
hiberet „loca summa" esse profectam. Sed nemo opinor dubi- 
tabit, quin scriptura florum auct. mor. e glossemate voci 
„summa" superscripto irrepserit et falsa metathesi quam sae- 
pissime in Tibulli codicibus deprehendere possumus, exorta sit. 
Glossema autem illud „longa u inde duxit originem, quod gram- 
maticus quidam medii aevi melius per longa maria quam per 
superficiem marium Veneris periuria ferri dictum esse arbitratus 
est. Itemque Guelferbytani lectio inde orta videtur, quod 
grammatico nescio cui scriptura „loca summa" (uber alle berge) 
magis quam illa intellectu paullo difficilior „per freta sumraa" 
placebat. I, 4, 50 A 1 exhibuisse videtur : humeris neges — humeri 
negent 0. I, 6, 50 : invitus (mira interpolatione) — eventus 0. 
I, 9, 60: quam — vel 0. I, 8, 51: rustica — sontica G Fris., 
sentica C, sentita Y. II, 1, 17: formosos — fumosos 0. II, 3, 
42 : multo innumeram iugere — ovem ; multa innumera iugera 
— ove 0. II, 4, 23 : donis — fanis 0. II, 5, 68 : grataque 
quod monuit — grata quod admonuit 0. II, 5, 91 : petenti — 
parenti 0. II, 5, 108: illa — ista 0. II, 6, 51: si mens — 
tunc mens 0. IV, 1, 19: descenderit (idem B) — desederit 
F. IV , 6 , 19: adveniet — veniet 0. Et ne illo quidem 
studio versus ad Ovidii artem subtiliorem commutandi, quod 
iam in excerptis Parisinis deprehendimus , codicis Eboracensis 
librarius liber fuisse videtur, cum tales interpolationes ab eo 



1) Hoc signo codicem archetypum omnium librorum recentiorum 
notabinms. 

2) Liber florum auctoritatum moralium a. 1329 Veronae com- 
positus est, vd. Guil. Meyer, die sammlungen der spruchverse des 
Publilius Syrus, Lips. 1877 pg. 61 sqq. 

profectas esse tradant: II, 1, 66: pectine tela sonat — tela 
sonat latere 0. II, 6, 20: melius cras fore semper ait, quam 
lectionem etiam in Parisinis invenimus — fore cras semper ait 
melius 0. 

Quas vero unus A 1 recte exhibet lectiones, paucissimae 
sunt atque etiam ab eis qui una cum Lacbmanno libris A B C 
singulas codicum classes repraesentari censent, interpolatori 
tribuendae. Quodsi de codicum affinitate quaeremus, has prorsus 
debebimus neglegere neque ullas respicere nisi eas quibus libri 
A 1 et C l ) contra familiam Y conspirant. Sed etiam ex his 
nostro iure illas praetermittemus, quas in codice Parisino quoque 
reperimus , quoniam sicut in hoc , ita etiam in ceteris Lach- 
mannianis eas a librariis correctas esse veri est simillimum. 
Itaque quadraginta sex tantummodo loci restant, de quibus 
nobis erit agendum: 

Y A ] C 

I, 1, 37 : neu nec (prave) 

2, 77 : tunc tum 

3, 25: deum dum (recte cum G) 
3, 29: Ut Et (prave cum G) 
6, 45 : mota motu (recte cum G) 
6, 46: amans amens 2 ) (recte, sed ab 

interpolatore emendatum, id quod ex codicum in verbis ante- 
cedentibus discrepantiis apparet: A 1 : non, c: nec et, de: non 
et, (cum 0)). 

8, 14: arcta arte 3 ) (prave) 

9, 35: eriperet eriperes (recte cum G) 



1) Perperam compluribus locis de codicis C scriptura iudicasse 
mihi videtur Rothsteinius , cum quas in duobus librorum c d e rep- 
perit lectiones aptas, has in illo extitisse, pravas in tertio oblatas 
aliunde petitas esse putaret. At ubicunque unus ex codicibus c d e 
prava scriptura cum familia Y conspirat, in reliquis duobus con- 
iectura verum inventum esse certissimum est ; nemo enim tam stultus 
esse potuit ut tales lectiones in exemplari suo non extantes assumeret : 
I, 4, 44: c „amiciat tt pro ^admittat* d e. I, 5, 16: c „circum a pro 
„triviae tt . II, 1, 73: e „opus tf pro „opes". II, 5, 47: e ^rutilis* pro 
„rutulis tf , alias. 

2) Hoc loco a Lachmanno in apparatu critico erratum esse, cum 
Heinsius pro codicis A 1 lectione exhibeat „non et amans", M. Roth- 
steinius pg. 40 memorat. 

3) De codicis A 1 scriptura dubitat Bothsteinius. 

8 



HI, 



IV, 



40: Sit — sed 

69: Ista 

30: adverso 

39: Quin 

49: nitens vomer vi- 

derit 
51: elutoque 
68: Prefluat 
50: et 
64: abducit 

2: paterve 
10: vitrei V (A om.) 
33: incerta 
44: obsequias 
35: Illaque 
49: castris (e v. 47) 
81: Ut 

95: (et) operta 
122: perpetua 
17: dira 
32: ferant 
15: Parvos 
16: umbrosam 
14: thariste 
17: que in 

3: vani 
47: cuique 
29: Atque 
15: Armenas 
33: Si 
10: pura 
11: ne (omissum) 
27: nec 
56: tempus 
113: renoverat 
200: mallem 
14: hunc 
16: nos (omissum) 

6: Neu 



Sed — sit 

Ista haec (recte cum 6) 

adversos (cum G) 

Quam (cum G) 

bidens vomerque vigent (cum &) 

e lucoque (cum G) 

Perfluat (recte) 

ut (recte cum G Par.) 

abducis (recte cum G) 

paterna (recte cum G) 

vasti (cum G) 

victa (cum G) 

exequias (recte cum G) 

Illa (recte cum G) 

castrum (recte) 

Et (recte cum G) 

operata (recte cum G) 

perpetuo (recte cum G) 

dura (prave) 

feram (recte cum G) 

Per vos (recte cum G) 

umbram (recte cum G) 

caryste (recte cum G) 

quae (recte cum G) 

vanum (prave) 

aevique (recte) 

At (recte cum G) 

Armenias (recte cum G) 

Hei (recte) 

puro (recte) 

ne (recte cum G) 

ne (prave) 

coeptos, (F: captos) 

renovaverat (recte) 

nec mallem (recte cum G) 

habet (recte cum G) 

nos (cum G.) 

Non (prave). 



Ex his quadraginta sex lectionibus codicis Eboracensis septem 
familiae Y scripturis sunt deteriores, ceterae aut praestantiores 
aut eiusdem pretii esse videntur; omnes vero ita comparatae 

sunt, ut nemo quin ab horaine paullo doctiore inveniri po- 
tuerint, velit dubitare: in unoquoque enim loco et mutationis 
causa apparet et quae vera atque germana sit lectio, ex versus 
sive sententia sive metro intellegitur. Quadere quicunque novit 
quam insigni ingenii acie eximiaque divinationis facultate Itali 
illi docti veterum libros saepissime emendaverint ac quanta 
epistolarum frequentia emendationes suas alius cum alio cora- 
municaverint , ultro eum subibit cogitatio, codices A 1 et C ex 
integrae illius familiae T codice aliquo esse profectos, lectiones 
autem quas supra atttulimus , Italorum operae deberi prae- 
clarissimae 1 ). Quae sententia paene manufestatur eo, quod 
codex Eboracensis saepius cum singularibus Ambrosiani lectio- 
nibus conspirat, velut I, 1, 19. 6, 2. 7, 55. 8, 2. 9, 3. II, 
1, 67. 2, 19. 3, 80. 4, 43. III, 6, 26. Videtur igitur 
Lachmannianus A 1 ex Baehrensi A vel eius simillimo per varios 
gradns fluxisse. 

Sed idem cum codice Baehrensiano G habet communes non 
ita paucas lectiones quae in nullo. reliquorum librorum inveni- 
untur, velut: I, 1, 37: e — et AV — de C. 2, 54 (52): 
hecates — hecatae YC. 5, 16: circum — chreme vel creme (id 
est triviae) Y. 8, 58: ut ne — ut nec YC. II, 1, 9: sint 
— sunt YC. 1, 45: Aurea — Antea YC. 3, 30: Phiton — 
phito, YC. 3, 62 (59): quem — quae YC. 5, 69: Quasque 2 ) 
Quodque — YC. 5, 71: cometen 2 ) — cometem YC. III, 3, i: 
sociarem 2 ) — sociarent YC. 3, 29 : Non (cum Par.) — Nec Y. 4, 
9 : varium (G : vanum) ventura — natum maturas Y C. 4, 50 : 
Quodque 2 ) — Quidque YC. IV, 6, 5: ornandi — orandi YC. 
6, 10: cuiquam — cuidam YC. 7, 8: Ne — Me YC. Quae 
res ita optime mihi videtur explicari, ut etiam alterius familiae 
codicem aliquem a librario eius libri ex quo Eboracensis fluxit, 
hic et illic esse adhibitum atque singularem hunc codicem ex 
duabus familiis esse ortum ponamus. Sine dubio autem co- 
dicum A et V stirps longe optinet principatum, ut Eboracensis 
a Parisino vix differat auctoritate. 

Unum hoc sibi habet proprium et singulare, quod com- 
pluribus locis varietates lectionum affert; neque tamen hac re 
eius pretium augetur. Sunt enim illae aut ex familia codicis 



1) Certe lectiones hae non minus quam versus ille Italorum 
commenticii (cap. II, § 1) in publicam notitiam abire potuerunt. 

2) His locis dubitari posse de codicis A 1 scriptura, quod Heinsius 
nihil adnotet, monet M. Rothsteinius pg. 43. 

G assumptae aut ex ipsius interpolatoris ingenio petitae. In 
mediuni proferam has: I, 1, 43: I, 1, 43: vel Parva seges 
satis est , satis est e. q. s. , cum in ipso carminis contextu 
extet interpolatoris Guelferbytani commentum: Parva satis 
mensa est, satis est etc. 1, 45: Audisse vel Audire. 1, 46: 
detinuisse vel continuisse (vides saepe librarium suam lectionem 
ficticiam in versus ipsos inseruisse.) 1, 54: exiles vel hostiles. 
3, 24 : aera vel sistra. 4, 83 : turpis vel turbis. 5, 27 : vitibus 
(hoc A) vel fructibus (hoc GV). 5, 69: timeto vel caveto. 
7, 4: Atax vel Arabs. 7, 11: erit vel Arar. 7, 42 : compede 
pulsa vel cuspide victa (vida interpolatoris studium sententiae 
ad vocem cuspide, quae in extitit, aptandae.) 9, 31: nullius 
vel nullo tibi (G recte: nullo te). II, 3, 60 : gypsatos vel 
luxatos. 5, 110: faveo morbo vel foveo morbum. III, 2, 15: 
rogatae vel precatae (recte correctum). IV, 1, 39: Namque 
tibi vel Quisque tibi (Nam quique tibi Y , Nam quis te F). 

I, 94: levius vel melius vel brevius (hoc in 0). 3, 21 : subiecit 
vel subrepit (hoc in 0). 

Ad summam codex Eboracensis cum neque ex alia quam 
codices Baehrensiani integri familia natus sit neque ullas lec- 
tionum varietates praebeat nisi quae sive ex interpolatione.sive 
ex contaminatione duarum Y et G familiarum extiterint, immo 
Italorum temeritate emendandi et supplendi multifariam sit in- 
quinatus, in crisi Tibulliana factitanda aut prorsus est negle- 
gendus aut certe non magis est respiciendus, quam recentiorum 
hominum doctorum coniecturae. 

De tribus vero recentissimis codicibus c d e cum iam 
Lachmannus iudicaverit nihil fidei aut ponderis in singulis 
inesse, utpote qui neglegentissime scripti et incredibile quantum 
interpolatorum commentis depravati sint, paucis quaestionem 
transigere possumus. De origine eorum vix certi quicquam 
eruas, cum modo c et e, modo d et e, modo e et d una sin- 
gulares lectiones praebeant easdem, velut: I, 5, 16: triviae d e 
recte ex lectione codicis Ambrosiani „creme u correctum. I, 4, 7: 
modum d e, — locum, cet. III, 4, 35: Lima d e, — Ima, 
cet. IV, 1, 75: d et e omiserunt „si u . I, 4, 55: ille volenti 
d e, — ipse roganti, cet. I, 3, 4 : violenta c, violata e, quod 
certe nisi ex illo non potest profectum esse. I, 9, 28 : immites 
c e, — invitos , cet. II, 3, 38: furor c e, — cruor, cet. 

II, 3, 39 : campo c e, — ponto cet. II, 5, 66 : Iactavitque 
c d, — Iactavit , cet. III, 4, 2 : externa c d, — hesterna, 
cet. Hanc igitur de origine singulorum codicura quaestionem 

meo iure missam facio, hoc solum addens, codicem Datianum d 
saepius cum Parisino B convenire, velut in versibus his: I, 3, 
34 : mascula tura. III, 4, 58 : maluit, — mavult, cet. II. 

2, 7: pura — puro, cet. III, 6, 41 : minor ante B, minorque 
d, — Minoi, recte cet. Omnes autem ex familia Y per varios 
gradus fluxerunt (cfr. pg 39), id quod plurimis lectionibus 
evincitur; e familia codicis 6 correcturae admodum paucae 
eaeque quas facile coniectura assequi poterant librarii, a co- 
dicibus c d e assumptae sunt, sed graviores illae codicis Guelfer- 
bytani lectiones velut: II, 1, 67: Ipse interque greges. III, 
], 10: Pumex et. III, 3, 20: Invidia est , non magis in illis 
quam in codicibus Eboracensi et Parisino inveniuntur. 

Habent igitur omnino codicum AV lectiones, multifariam mu- 
tatas atque depravatas, quamquam aliquotiens soli ex Lachman- 
nianis veram illorum manum propagaverunt. Hac de causa certe 
doctissimus ille vir consensionem trium horum codicum magni 
faciendam esse contendit ; et recepit in carminum contextum 
nonnulis locis suo iuro quae illi scripta exhibent, velut: III, 

3, 24: At — Et A'B. III, 4, 63: illis Y Par. — illi A l B. 
III, 6, 57 : Naida — Naiada B (A 1 ?). III, 5, 1 : ... os, 
quod item V exhibet, cum A et 6 falso praebeant Nos. IV, 
1, 26:*vovemus OF — movemus A*B, et plura potuit recipere, 
velut: II, 5, 112: reperisse, II, 5, 108: ista, IV, 1, 162: 
neque, alias lectiones. Contra in magna illa difficultate verum 
et falsum dinoscendi saepius pravas quoque et interpolatas 
lectiones quas assumeret dignas putavit, velut: II, 5, 98 
ante — ipse 0. III, 1, 21: longa — larga 0. IV, 1, 37 
potior — potius 0. IV, 1, 127: Nulla Ulla 0. I, 1, 12 
florea — florida 0. I, 4, 37: Phoebo Bacchoque — Baccho 
Phoeboque , et saepius ; plurimas tamen interpolationes et 
audacissimas reiecit: I, 8, 31:. mollia — levia 0. I, 10, 12: 
tremente — micante 0. II, 3, 37 : crudelibus — discordibus 
A G. II , 5 , 9 : referunt — memorant , alias. Fuerunt 
igitur alicuius pretii, quamquam parvi libri illi tres tum cum 
codices A et V Baehrensi nondum erant indagati ; nunc procul 
sunt abiciendi, nisi Italorum coniecturas in eis extantes respicias. 
Quanto autem acumine interpolatores illi nonnunquam veram 
germanamque Tibulli scripturam intellexerint , quam inepte 
contra saepius bonas . codicum lectiones immutaverint , ex his 
codicis Wittiani c exemplis satis perspicias : III , 2, 24 : pin- 
guis — dives 0, quod ex versu antecedente huc irrepsit, III, 

4, 9 : natum in curas — natum maturas Y , et I, 9, 68 : 

tenues denso pectine nocte comas — tenues denso pectere dente 
comas 0. III, 4, 66: potuit — docuit 0. 

Omnes fere codices ceteros passim per bibliothecas dis- 
persos, sicuti Lachmannianos partim ex Ambrosiano, partim ex 
Yaticano per varios gradus fluxisse, magis magisqne gliscente 
et interpolatione et depravatione, Aemilius Baehrensius in proleg. 
pg. IX testatur, paucos ex altera familia natos eosque omnes 
multifariam novis interpolationibus ex stirpe Y ductis inqui- 
natos extare dicit, ita ut solus Guelferbytanus , ex quo illi 
descripti sint altera manu correctoris iam addita , in crisi Ti- 
bulliana praeter A et V debeat adhiberi. 

Iam igitur de hoc codice singulari videamus quid sit 
statuendum. 



CAPUT TERTIUM. 

I. De codicis Guelferbytani et florilegii gallici cognatione. 

Carolus Lachmannus in editionis suae proleg. pg. VII 
disseruerat, unum Franziscum Puccium 1 ), qui a. 1502 exemplar 
editionis Begiensis emendavit, libro quam ceteri essent antiquiore 
usum videri, itaque emendationes Puccii potiores excerpserat et 
excerptas nota P in apparatum criticum receperat. Huic Lach- 
manni sententiae Lucianus Mueller inmerito pg. XI editionis 
suae repugnare conatus est, cum quidquid lectionum ex suo 
codice afferret Puccius, id aut interpolatum ab Italo nescio quo 
saeculi XV aut sumptum de excerptis talibus qualia fuerunt 
Vincentii et Scaligeri contenderet. At certe illum librum 
Puccianum indagare contigit Baehrensio, Guelferbytanum codicem 
quem iam Heynius quamquam pretio eius minime perspecto, 
in codicum enarratione alterum nominaverat nonnullasque eius 
lectiones in adnotationibus editionis suae. quartae attulerat. 
Oontendit igitur Baehrensius codicem G a Puccio esse adhibitum 
eo tempore quo ille iam alterius manus correcturas et inter- 
polationes, fortasse ut ex adnotatione marginali ad versum 
I, 7, 18 et 8, 51 „Pont". subscripta conici potest, Ioviani 
Pontani ipsius, erat expertus. Quae res vel levissima lectionum 
comparatione evincitur; vide modo: I, 1, 5: vita PG. 1, 6: 
exiguo Pg. 2 ) 2, 87: prorepere P G. 5, 6: per te P G. 5, 33: 
„assecula. ita legit Pontanus, i. ancilla" P, „assecula. i. ancilla" 
g. 6, 70: Possim P G. 6, 72: pronas Pg. Gravissimum vero 
huius sententiae argumentum mihi videntur Puccii- adnotationes 
ad I, 10: „Quis fuit. hoc est principium secundi libri in co- 
dicibus vetustioribus, et est de amore Nemesis. Elegia prima", 
et in fine libri tertii: „hii versus non leguntur hoc loco in 



1) Nam de Joanne Joviano Pontano, quam Huschkius pg. XI 
praef. editionis suae codicem finxisse contenderat, nihil certi constare 
ait vir doctissimus. 

2) Hac nota alteram codicis G manum significabo. 

vetustis codicibus et videntur de inferiore epigrammate incul- 
cati fuisse in huius elegiae finem per errorem librariorum". 
Utraque enim adnotatio quadrat in codicem Guelferbytanum, 
qui priore loco litt. maiusc. rubr. exhibet: „Albii Tibulli 
poetae illustris de amoribus nemesis liber II", post III, 6, 64 
autem statim subicit : „ Albii tib. de laudibus messalae pana- 
giricus"; contra ceteri libri omnes elegiam illam „Quis fuit 
etc." recte primo libro tribuunt, cum carmine vero III, 6 
epigramma IV, 12 coniungunt. 

Prima autem codicis Guelferbytani manus quanto inter 
ceterorum codicum recentiorum gregem excellat integritate, 
supra (cap. II, § 1 et 2) docuimus , ubi eam neque ulla la- 
cunarum supplementa suppositicia praebere , et plurimis locis 
bonas sive codicis Ambrosiani sive Vaticani lectiones contra 
alterius vitia defendere demonstravimus. Etiamsi igitur alterius 
familiae progenies non esset, tamen in carminibus Tibulli resti- 
tuendis codicem hunc oportebat adhibere. Sed nunc tantam 
optimarum lectionum multitudinem tradit, quae in familia 
codicum A et V nusquam inveniuntur et quas omnes con- 
iectura grammatici cuiusdam vel doctissimi et artis criticae 
peritissimi ortas esse vix credibile est. Perlustres modo mecum 
paucas has ex tanto numero selectas scripturas : 
I, ] , 2 : multa Par. Pris. G — magna, cet. 

1, 5 : vita Pa% Pris. G — vitae, cet. 

1,29: bidentem Par. G — bidentes, cet. 

1, 41 : fructusve Par. G — fructusque, cet. 

1, 48 : imbre Par. G — igne, cet. 

1,78: Despiciam dites Par. G — Dites despiciam, cet. 
(confer I, 4, 82 : Deficiunt artes deficiuntque 
doli. II, 5, 100 : Cespitibus mensas cespiti- 
busque torum.) 

2, 6: fulta G — firma, cet. 
2,76 (74): in G - et, cet. 

per te G — parce, cet. 

usque G — ipse, cet. 

frangere G — fundere, cet. 

libem . . mella favo G — liba . . mella feram, cet. 

sontica Fris. G — sentita Y, sentica C. 

nullo te G — nullo tibi, cet. 

donis puerum G — puerum donis, cet. 

Di G — Dii, cet. (confer III, 4, 1.) 

furyis G, cui lectioni Lachmannus addidit: „Guelfer- 



5, 7 
5,74 
7, 3 
7,54 
8,51 
9,31 
9,53 
II, 1, 17 
1,89 

bytanus secundus qui Pontani solet inventa sequi" ; 
immo vero Pontanus illius lectiones optimas se- 
cutus est. 

4, 36 : ille G — ipse, cet. 

5, 82 : eat G — erit, cet. 

6i 45 : necat G — vetat, cet. 

III, 4, 64 : prece G — fide, cet. (cfr. III, 6, 46) 

6, 2 : geras G — feras, cet. 

IV, 1, 1 : tua (vel me) G — mea, cet. 
8, 8: Quoniam G — Quamvis, cet. 

Tamen hae lectiones quamvis praeclarae, fortasse parum grave 
argumentum videri possunt, cur codicem G alterius familiae 
esse statuamus. Sed quid? si excerpta aliqua a stirpe codicum 
nostrorum diversa cum illo affinitate coniuncta esse evicerimus, 
concedetur profecto, duas nobis in Tibulli carminibus resti- 
tuendis codicum familias esse praesto, alteram Y, alteram libri 
Guelferbytani. Excerpta autem illa exstant in florilegio gallico, 
de quo supra (cap. I, § 3 et 4) pluribus disputavimus , sed 
quo cognationis gradu recentiores codices nostros contingat, non 
potuimus perspicere. 

Quam arte vero a cognatione excerpta Parisina et codex 
G inter se cohaereant, Baehrensius proleg. pg. XIV demonstra- 
vit, quo loco Italum quendam florilegii codicem nactum novam 
hanc Guelferbytani recensionem instituere non potuisse primae 
elegiae lectionibus evicit. Quibus ponderatis hoc posuit ille, 
ubicunque excerpta destituerentur Guelferbytani consensione, 
interpolationes iam deprehendi, ubicunque autem consentirent 
illa, praeclarissimas fere lectiones ab eis tradi. Haec sententia 
num etiam ceterorum carminum lectionibus probetur videamus. 
Atque primum quidem eas lectiones perlustremus, quibus flori- 
legium gallicum quoad eius scripturas germanas ex duobus 
libris Parisinis colligere possumus , cum codice Guelferbytano 
consentit. Sunt autem hae: 

G. Par. Y 

I, 4, 29 : deperdit te perdit 

9, 9 : petituras petituros 

10, 39: Quam Quin 

10, 49 : bidens nitens 

vomerque vigent (nitet Par) vomer viderit 

II, 1, 45: Aurea Antea 

1 , 49 : ingerit ingerat 

1, 50: ut . et (quod vitium fami- 
liae Y coniunctivus ille „ingerat u falso in versu antecedente 
positus traxisse videtur.) 

3, 44 (41): obsidere obsistere 

3, 45 (42): Ut Et 

III, 3, 17: legitur quae legiturque in 

3, 20: Invidia est Invida quae 

3, 22: regit gerit (Fris.) 

6, 46 : prece fide. 

His lectionibus Guelferbytani et florilegii gallici communi- 
bus , quae sine ulla dubitatione scripturis alterins familiae 
anteponendae sunt, statim paucos hos locos opponamus, quibus 
illorum consensus codicibus A et V est inferior: 

I, 8, 39 sqq. : nunc (ter) Par. G — tunc (recte), cet. 
IV, 1, 39: Nec quisquam Par. G — Nam quique tibi Y — 

Nam quis te (recte) F. 

Praeter duas has lectiones versus IV, 1, 39 — 47 et codex 
G et excerpta Parisina exhibent perperam collocatos ita: 45 — 47, 
39 — 44, *) id quod certissimum cognationis argumentum haben- 
dum est ; talis enim versuum dispositio nisi ex eodem fonte in 
utrumque librum manasse non potest. Scripturae vero illae 
pravae versunm I, 8, 43 sqq. et IV, 1, 39 interpolatione 
exortae esse videotur, cum librarius codicis archetypi sententia 
prioris loci minus recte intellecta particulas immutaret, 2 ) 
alterius mendum „Nam quique tibi", quod quin in archetypo 
extiterit dubitari nequit, falso corrigeret. Denique etiam in 
versu II, 3, 39 (36) familia Y germanam lectionem „operata u 



1) Qua re etiam sententia quamvis speciosa M. Rothsteini, qui 
vir doctus pg. 70 libelli sui posuit in codice aliquo, unde G ductus 
est, summa cum cura excerptorum lectiones graviores in margine, 
leviores velut eas quae una littera ab Y discrepant, inter lineas fuisse 
adnotatas vel etiam correctione in ipsum textum illatas, ita ut a 
librario non ita diligenti graviores discrepantiae fere neglegerentur, 
reciperentur leviores, refutari mihi videtur. 

2) Lectionem „nunc a , quae quin ab excerptorum demum auctore 
profecta sit, fieri non posse Rothsteinius pg. 75 contendit, iam in eo 
Kbro, ex quo excerpta rarisina sumpta sunt, extitisse propterea credere 
licet, quod aliis quoque locis, velut I, 2, 79. 3, 89. 91. 6, 11 parti- 
culam „nunc" non minus inepte pro „tunc a in uno atque altero 
codice positam reperimus. 

pro ea quam archetypus codicis G et excerptorum Parisinorum 
exhibuit „adoperta a praebere mihi videtur. Multo enim yQaq)i- 
xttJTeQOv illud dictum est atque huic praecipue loco aptius, 
cum in versibus sequentibus eadem Praeda quasi persona agens, 
id est operata inducatur. Atque facilius certe vocabulum quod 
est adoperta, in locum vocis „operata" recipi potuisse, quam 
secus , ex versus II, 5, 95 scripturis intellegitur : A operta, 
V „et operta" falso, G „operata a recte. 

Cum autem ad bonarum lectionum numerum codicis G et 
florilegii communium pravae hae paene sint nullae , reliquae 
quoque scripturae illorum , de quibus alioquin dubitare licet, 
pro germanis codicis archetypi X habendae sunt. Becipiantur 
igitur in editionem oportet hae: 

I, 3, 71: Tum Tunc Y. 

8, 9: prodest molles molles prodest T. 
8, 10 : Saepe et Saepeque Y. 

II, 1, 29: celebrant celebrent Y. 

1,45: tum tunc Y. 

III, 3, 29: Non Nec Y. 

6, 13: feroces ferocem Y. 

His omnibus enim scripturis graviores causae quominus 
vera Tibulli verba putentur non obstant; in una tantummodo 
versus II, 1, 29 coniunctivus „celebrent a paululum aptior 
quam indicativus videtur. De versu I, 10, 46, quo X „panda a 
exhibet, Y „curva a , infra in auctoritate codicis archetypi flori- 
legii et Guelferbytani ponderanda disseremus. 

Iam ad eas lectiones aggrediamur , quibus excerpta Par- 
sina a Guelferbytano dissentiunt. Interpolatione quidem ortae 
sunt aut certe in codice utriusque familiae archetypo non 
extiterunt illae quae vel in G vel in florilegio exaratae a cete- 
rorum librorum consensu destituuntur. Duae hae tantum 
scripturae II, 1, 9: sunt Y Par, sint G et II, 1, 89: fulvis 
Y Par. , furvis G, quibus consensio codicum AV et florilegii 
testimonio Guelferbytani inferior est, in utriusque familiae pro- 
geniem errore irrepsisse videntur, id quod facillime fieri potuit ; 
altera certe lectio ex versus antecedentis vocabulo „fulva a pro- 
fecta est. Contra his locis Guelferbytani librarius interpola- 
tione sive socordia codicis archetypi lectiones immutavit, AY 
germanas exhibent: 

I, 10, 3: tum Y Par. 

10, 41 : at Y Par. 

10, 50: occupat Y Par. 

II, 6, 7 : Spes sulcis Y Par. Pris. 

III, 3, 29: iuvant Y Par. 

4, 63: illis Y Par. 

6, 7 : durum Y Par. 



tunc G. 
aut G, ut V. 
occupet G. 
et sulcis G. 
iuvent G. 
illi G. 
dirum G. 



Sed multo maior pars lectionum archetypi depravatarum 
in excerptis Parisinis deprehenditur ; nimirum ei qui florilegium 
confecit, ad suam rationem multa erant mutanda, *) multa etiam 
librariorum neglegentia corrupta sunt. Huc igitur pertinent 
scripturae hae: 



Ubicunque igitur Parisinorum scripturae reliquorum co- 
dicum consensione destitutae ipsae per se codicis archetypi 
lectionibus non praestant, omnino suut neglegendae ; sed extant 
in florilegii codicibus etiam nonnullae, quibus menda Guelfer- 
bytani et codicum AV communia optime corriguntur, velut 
his locis: 

I, 5, 61 : praesto tibi praesto -- praesto semper te, Par. . 
(praesto semper tibi, Muretus). 
9, 23 sq. celandi spes . . . Est . . vetat , Par. — celanti 
fas . . . Sit . . . vetet 0. 
II, 1,38: glande Par. — grande 0. 
2, 15: indis Par. — undis 0. 
4, 12: nunc Par. — nam 0. 



, 2, 90 : ei iratus Par. 


non unus 0. 


2, 91 : dampnasset Par. 


lusisset 0. 


2, 97 : circumdedit Par. 


circumterit 0. 


3, 68 : circa Par. 


circum 0. 


3, 87 : At Par. 


Ac 0. 


6,75: Ne Par. 


Nec (item II, 2, 13) 


8, 14: coDigat Par. 


colligit 0. 


9, 3 : est siquis Par. 


et siquis 0. 


10, 3: Tum Par. 


Tunc 0. 


10, 4: Et Par. 


Tum AV, Tunc G. 


10, 8 : aptabat Par. 


astabat 0. 


10, 37 : perscissisque Par. 


percussisque 0, multae aliae, 


quas afferre longum 


est. 



1) Vide quae supra in cap. 1 § 4 disputavimus. 

III, 6, 44 : cavere Par. Fris. F — carere 0. 

IV, 1,39: castrisve Par. — cartisve 0. 

1, 87 sq. : Ut . . . ut Par. — Et . . . . et 0. 

1,96: Veniat gravis, Par. F — grandis venit 0. 

1,98: veniant Par. — venient 0. 

1, 102: ut Par. F — in 0. 

1, 104: Dexter uti Par. F — Dexteraque ut 0. 1 ) 

Hae lectiones optimae unde profectae sint, nunc nobis 
quaerendum est. Consensionem illam , quam compluribus locis 
supra allatis (III, 6, 44. IV, 1, 96. 102. 104) in excerptis 
cum fragmento Cuiaciano deprehendimus , qua contra codicum 
integrorum testimonium singulares scripturas easque non ita 
paullum a ceteris discrepantes tradi videmus , forte fortuna 
ingeniosi hominis coniecturis efFectam esse , credi vix potest. 
Reliquarum enim immutationum ratio ab excerptore profectarum 
longe ab his IV, 1, 96 et 104 discrepat. Videtur igitur 
is qui eclogas gallicas confecit sive libri archetypi correc- 
tor passim codicem Cuiacianum, fortasse eo tempore quo 
nondum erat detruncatus , inspexisse atque ad excerpta sua 
emendanda adhibuisse. Certe quidem aliquod necessitudinis 
genus inter florilegium Parisinum et fragmentum illud inter- 
cedit. Qua de causa nescio an etiam ceterarum bonarum flori- 
legii lectionum partim ex hac membrana optima profectae sint ; 
sed certi de hac re nihil potest erui. Acquiescamus igitur in 
his 8cripturis Parisinorum quasi in bonis virorum doctorum 
coniecturis. 

Quoniam utriusque familiae progeniem, et codices Ambro- 
sianum Vaticanumque et florilegium gallicum librumque Guelfer- 
bytanum perlustravimus , hoc constituere conemur, qua ratione 
his rei criticae subsidiis in Tibulli emendatione utendum sit. 
Ceteros enim codices integros in crisi factitanda neglegendos 
esse docuisse mihi videor. 



1) Vide quantus lectionum numerus Rothsteinii de codicis G et 
florilegii neces&itudine sententiae, quam supra pg. 46, adn. 1 me- 
moravimus, repugnet prorsusque eam repellat. Qui enim ex exem- 
plari illo, quod Rothsteinius e Parisinis correctum fuisse fingit, 
librarius scripturas has perpaulum a codicibus AV discrepantes ideo- 
que, ut Rothsteinio videtur, inter lineas vel in ipso textu exaratas 
omne8 potuit non recipere, cum lectiones jimbre", „Nec quisquam", 
alias in margine ascriptas assumeret? 

4 

II. De utriusque familiae X et T auctoritate. 

De familiarum auctoritate quantum ex lectionum variarum 
comparatione supra instituta colligi potest, codex ille ex quo 
Guelferbytanus manavit, e manu hominis linguae latinae haud 
imperiti profectus est, alterius autem familiae libri a librariis 
indoctis atque neglegentibus descripti sunt. Quo factum est, 
ut Guelferbytanus plurimas codicis archetypi lectiones, quas 
reliquorum librorum scribae minus recte intelligentes mero 
errore sive socordia transformabant, immutatas et intactas pro- 
pagaret. Sed ubi maius ingenium, ibi maius etiam temeritatis 
audaciaeque interpolandi periculum. Itaque omnes eae codicis 
lectiones quae sive corruptelis deformatae litteris sensu ex- 
pertibus constabant, sive propter vetustatem omnino legi non 
poterant, a librario parentis Guelferbytani coniecturis eisque 
non semper optimis temptatae sunt, cum codices A et V, ut- 
pote ab hominibus indoctis qui versus intellegere parum cura- 
bant, exarati archetypi menda maiore cum fide saepius traderent. 
Nusquam igitur in Guelferbytano tales invenies scripturas: ') 

I, 5, 16 : creme A, (chreme V) — circum G — triviae edd. 

III, 4, 47 : cuique AV — cuiusque G — aevique, edd. 

IV, 1, 110: arpinis AV — alpinis G — arupinis P. 

1 , 113: renoverat AV — revocaverat G — renovaverat, edd. 

1, 139: tetereo AV — threicio G — theraeo, edd. 

Neque corruptae solum codicis lectiones in Guelferby- 
tani parente transformatae erant , sed etiam optimae nonnun- 
quam scripturae aliis eiusdem vel similis significationis erant 
mutatae, velut: 

I, 4. 22: loca summa G — freta summa Y. 
8, 60 : sonitu G — strepitu Y. 

2, 14: plurima G — florida Y. 

II, 1, 18: tollite G — pellite Y. 

3, 8 : colenda G — serenda Y. 
6, 6: lustra G — signa Y. 

6, 28: bella puella G — dura puella Y (confer III, 4, 52: 
bella puella.) 



1) Confer etiam I, 3, 38. 50. 4, 29. 8, 51. II, 3, 63. 6, 46. IV, 
7, 8 alias. 

III, 6, 37: loquor G — queror Y. 

IV, 1, 27 : nomine G — carmine Y. 

1 , 211: nomina G — carmina Y. 
3, 20: tende G — tange YP. 

Quibus ex exemplis quae facile possunt augeri, altera 
quaeque lectio in editiones erit recipienda. 

At istae Guelferbytani lectiones interpolatae, ut quae ex 
glossematis natae videantur, in hunc ipsum codicem primum 
irrepsisse neque iam in codice parente extitisse putari possunt. 
Quam sententiam ne probemus, ipsius libri G fide prohibemur, 
quem librum ex vetusto exemplari quam fidelissime depictum 
esse Baehrensius J ) autumat ; sunt igitur illae parenti Guelfer- 
bytani et Parisinorum excerptorum tribuendae. Quam ob rem 
nescio an etiam versus I, 10, 46 lectio „panda a Guelferbytani 
et florilegii communis huc pertineat; ex Ovidii 2 ) enim ratione 
priorum poe*tarum versus imitandi et variandi nihil certi con- 
cludi posse videtur. 

Contra ea in codicum AV familia quaecunque vocabula 
in germanarum lectionum locum supposita sunt, ea fere ex 
prave intellectis codicis archetypi scripturis profecta esse veri 
simile est. Plerumque enim litterulae tantum aliae mutatae, 
aliae additae sunt, ut apicibus diligentius rimandis paullumque 
audacius litteris temptandis genuinae lectiones possint restitui ; 
confer modo haec menda omnium quae in A et V extant 
gravissima : 

I, 1, 48: igne — imbre G Par. 8 ) 
1, 54: exiles — hostiles G. 
7, 3 : fundere — frangere^G. 

II, 1, 45: Antea — Aurea G. 
3, 44: obsistere — obsidere G. 

III, 1 , 10: Pumicet — Pumex et G. 
1, 20 : minor — maneam G. 8 ) 

IV, 8, 8: quamvis — quoniam G. 8 ) 



1) edit. Tib. proleg. pg. XVII fin. 

2) Ovidium hunc Tibulli versum in am. lib. I, 13, 16 imitatum 
esse supra diximus. Confer etiam Baehrensi libellum qui inscribitur 
Tibullische blatter, pg. 62: „das der einfachheit des Tibullischen 
stiles angemessenere sub iuga curva". 

3) His locis nescio an in codice archetypo X interpolatione 
peccatum sit. 

4* 

Recte igitur Lucianus Muellerus *) cerisuit, h\ii"us familiae 
exemplaria (alteram enim non cognoverat vir doctus) corruptam 
magis quam interpolatam exhibere scripturam; Guelferbytani 
contra familiam magis interpolatam quam corruptam esse, ex 
eis quae supra disputavimus , apparet. Quam ob rem iniuria 
Aemilius Baehrensius 2 ) hoc posuisse videtur, ubi Guelferbyta- 
nus et AV inter se dissentirent , his fere diffidendum, ab illo 
autem nisi ob cuusas gravissimas non recedendum illiusque 
scripturas pro germanis communis utriusque archetypi lectioni- 
bus (0) habendas esse. Immo vero hoc in crisi Tibulliana 
factitanda in universum erit tenendum , ubicunque Guelferby- 
tani lectiones gravius a codicibus AV discrepant, quam ut 
horum scripturae ex illis possint profectae esse errore, id est 
ubicunque meditatae interpolationis subest suspitio, Guelferby- 
tano esse diffidendum , ubicunque autem litterulis tantum im- 
mutatis, id est inscientia et neglegentia differentia codicum 
exorta videtur , illius fere scripturas codicibus AV esse ante- 
ponendas. 

Sed haec hactenus. Videamus iam, num historiam libelli 
Tibulliani paullum ulterius per medium aevum persequi pos- 
simus. 

III. Stenima codicum Tibnllianoruin. 

Quae Lucianus Muellerus in ed. Tib. praef. pg. III sqq. 
de triplici carminum Tibullianorum fonte a codice archetypo 
quodam saeculi VIII orto disputavit, omni probabilitatis specie 
carere, iam ex eis quae supra de excerplis Parisinis codicibus- 
que recentioribus disseruimus, apparet. Nihil enim est, quod 
florilegium gallicum ex tertio apographo quodam, libro quarto 
orbato , fluxisse atque excerpta panegyrici ex altero exem- 
plari integro deducta existimemus ; immo omnes Tibulli libri 
qui hodie quoque extant praeter Frisingensia excerpta ex 
uno eodemque codice archetypo manavisse constat , qui 
codex , saeculi noni 8 ) membrana , omnia Tibulli carmina 
una cum pseudotibullianis praeter duo illa Priapea, utpote 
quae argumenti essent obscaeni , continebat, duorum ut ita 
dicam filiorum pater, a quibus nostrae codicum familiae origi- 

1) Catulli, Tib., Prop. carm. praef. pg. XIII. 

2) edit. Tib. proleg. pg. XVII. 

3) cfr. Baehrensi ed. proleg. pg. XIX. 

nem duxerunt. Idem liber tertium quartumque carminum 
libellum cum altero coniunctos exhibuisse videtur, cum flori- 
legium gallicum omnes libri tertii versus secundo tribuat ex- 
cerptisque libri quarti hunc solum titulum n panegyricus Mes- 
salae" (Iq panegorico mesale, n.) praeponat. Qua de causa 
codex ille quem M. Hauptius in catalogo vetere saeculi IX l ) 
nominatum repperit: „ Albii Tibulli lib. II u ad hanc stirpem 
pertinere censendus est, non ad exemplar aliquod antiquissimum, 
in quo carmina pseudotibulliana elegiis germanis nondum 
fuerint adiecta. Nam in ceteris quoque codicibus elegiae Lyg- 
dami postea a librariis eis qui primum librum Deliae, alterum 
Nemesi deditum videbant, liber tertius de amoribus Neaerae 
inscriptae esse videntur, necdum omnino carmina haec libri 
tertii ac quarti, id quod Baehrensius in libello suo „Tib. 
blatter" pg. 47 sqq. evincere studuit, separatim a libro altero 
edita esse plane constat. 

Haec igitur de stirpe codicis possunt concludi ; de 
Cuiaciano vero vix certi quidquam invenietur. Ubi enim ad 
adventum sit , recte ait Baehrensius, 2 ) omni via praecisa 
subsistendum esse ei qui quae fata poetae nostri carmina per 
antiquum mediumque aevum subierint, procul habitis ariola- 
tionibus explorare velit; adeoque abhinc omnia spissis tenebris 
esse obruta, ut neque quibusnam cognationis gradibus a P 
et Fris. tangatur, neque vero ea quae ultra hos libros ascen- 
dant tempora dispicere possimus. Hoc tantum licet opinari, 
Frisingensia ex libro codicis simili pariterque lacunoso esse 
excerpta ; alioquin enim illa versum quoque hexametrum III, 
4, 65 una cum pentametro exhiberent. 

Restat ut stemma codicum quoad constitui potest sub- 
iciamus. 

F. 





(A) 




(0) Fris. 


(X) 


(Y) 


Par. 


(Z) A V 

. — " — i ' 



G A l cedB 



1) Hermae Berolinensis vol. III, pg. 221. 

2) edit. Tib. proleg. pg. XX sq. 



Appendix. 

His igitur rei criticae subsidiis quae maximam partem 
Baehrensii operae egregiae debemus, quasi fundamentis ei erit 
nitendum, qui carmina Tibulliana in integrum restituenda sus- 
ceperit. Sed tantum abest ut postquam eorum auxilio ad co- 
dicis cuiusdam archetypi lectiones atque adeo ad singulas versuum 
scripturas germanas pervenit, totam rem iam expeditam et ab- 
solutam existimare possit, ut contra tunc demum gravissimae 
rei criticae quaestiones, quinam in Tibulli elegiis extent versus 
interpositi, quaeque carminum partes alieno loco insertae, ei 
sint aggrediendae. 

Primo enim post Chr. n. saeculo Albii libellum multi- 
fariam versibus subditiciis depravatum et per extremam anti- 
quitatem vel prima medii aevi saecula foliis inter se permu- 
tatis turpiter foedatum esse viri artis Tibullianae peritissimi 
arbitrati sunt. Nam ut commenticii vel aliunde in carmina 
Tibulli illati exempli gratia recte eiciuntur versus I, 5, 45 sq. 
a Gruppio 1 ), II, 5, 31 sq. a Mitscherlichio Gruppioque, II, 5, 
19 22 et 65-80 a Baehrensio *) , II, 6, 23 sq. a Guil. 
Fischero 8 ); transponendi autem sine ulla dubitatione (praeter 
illos quos alieno loco exhibent excerpta Parisina et codex G 4 ) 
versus IV, 4, 21 sq., id quod iam Italorum viri docti optime 
intellexerunt, et I, 4, 21 — 26 et 57 — 70, quos primus per- 
peram insertos cognovit Ritschelius 6 ), recte disposuit Baeh- 
rensius 6 ). Hae quidem distichorum traiectiones prudentissimo 
cuique probabuntur, cum omnia quae in pristino versuum ordine 



1) Minos, pg. 3 sqq. 

2) Tibullische blatter, pg. 24 sqq. 

3) Quaestiones Propertianae, Bonnae 1863, theses. 

4) cfr. supra pg. 46. 

5) acta soc. litter. Saxon. a 1866 pg. 3 — 21. 

6) Tib. blatter, pg. 70—75. 

offenderunt, prorsus eis tollantur neque quidquaui novi, quod 
offendere possit, poetae assignetur. 

Sed extant loci nonnulli qui inde a Scaligeri temporibus 
utrum recte se habeant an particulis quibusdam carminis trans- 
ponendis sanandi sint, homines docti disputarunt, neque dum 
certi quidquam repertum est. Ex quibus paucos quibus Baeh- 
rensius nuper traiectionis remedium admovit, iterum recenseamus. 
Ordiamur a totius libelli Tibulliani carmine primo, quod om- 
nium saepissime viri docti tractaverunt. 

I, 1, 1-40. 

Post AntoDium Vulpium qui vir doctus pristinum carminum 
Tibullianorum ordinem ab J. J. Scaligero 1 ) summa cum li- 
centia turbatum, in integrum restituerat, primus Fridericus 
Haasius 2 ) hanc de qua disputaturi sumus libri primi elegiam 
versibus transponendis sanandam esse censuit novamque disti- 
chorum proposuit collocationem, quam quidem Lucianus Muel- 
lerus in editionem suam Tibulli recepit ; deinde via semel pate- 
facta viri docti hanc quaestionem certatim aggressi alius aliam 
versuum transmutationem commendaverunt, velutO. Ribbeckius 8 ), 
A. Prienius 4 ), R. Richterus 5 ), Aem. Baehrensius 6 ), ut iam 
quam potissimum sententiam probes, dubitare possis. Quam- 
obrem equidem ita hanc disputationem instituam, ut non novam 
aliquam in medium proferam opinionem, sed ut ea tantum quae 
in virorum doctorum versuum traiectionibus offendant, quam 
potero apertissime, explicem. 

Cum autem eas quas Haasius Ribbeckiusque proposuerunt 
transmutationes Richterus eumque secutus Baehrensius 7 ) optimo 
iure adeo reciderint, ut nihil nisi versus alter inde a 25° 



1) Cat. Tib. Prop. opera omnia quae extant. Cum variorum 
virorum commentariis, Parisiis 1604. 

2) index lect. aestiv. univers. Vratislav. 1855, pg. 10 sqq. 

3) index schol. univ. Kieliens. 1867. 

4) Fleckeiseni annal. vol. XVI, 1870, pg. 689 sqq. 

5) De Albii Tibulli tribus primis carminibus disputatio, progr. 
gymnas. Zwickau 1873. 

6) Tibullische blatter, pg. 63 sqq. 

7) cfr. Tib. blatter pg. 67: Somit erweisen sich die ubrigen 
umsetzungen Haases, ganz abgesehen davon, dass sie auch an sich 
unmOglich sind, als uberflussig. 

usque ad 32 um , alter a 25° ad 37 um ante versum 7 inserendos 
censerent, reliquis illorum transpositionibus ut neque necessariis 
neque opportunis neglectis, de his potissimum nobis erit quae- 
rendum ; Prienii sententiam propriam et singularem postea re- 
censebimus. 

Ac primum quidem de iuncturis carminis, quae novo ver- 
suum ordine extiterunt, videamus. Versum 25 Richterus eumque 
secutus Baehrensius ab excerptorum Frisingensium lectione : „Iam 
modo iam possim a profecti sic transformaverunt : „Dummodo 
iam possim" et per anaphoram quam in delectatione Tibullo 
fuisse constat, cum versu 6 coniungi voluerunt. 

Sed iam vide sis quid hoc in ordine versuum vel maxime 
displiceat : 

5. Me mea paupertas 1 ) vita traducat inerti, 
Dum meus adsiduo luceat igne focus, 
25. Dum modo iam possim contentus vivere parvo 
Nec semper longae deditus esse viae, 
Sed canis aestivos ortus vitare sub umbra 
Arboris ad rivos praetereun tis aquae. 

Talis sententia qualem hac epanaphora (dum — dummodo) ex- 
titisse videmus, a Tibullo poeta simplicis, dilucidae minimeque 
tortuosae dicendi rationis amantissimo profecta esse non potest. 
Quid enim? Prorsus legibus logices repugnat. An tale quid 
recte dictum putemus : Ego pauper inertem degam vitam, 
duramodo curis vacuus esse possim nec semper longae deditus 
esse viae? (Mich mag mein bisschen armuth durch ein th aten- 
1 o s e s leben ftihren ; nur will ich dann auch frei sein von 
sorgen und nicht best&ndig auf kriegsm&rschen sein mtissen?) 
Minime ; potuit dicere Tibullus aut : „Ego pauper inertem vitam 
degam, dum meo parvo contentus esse possim, id est dum 
modo securus composito possim famem despicere acervo (v. 77sq.) u , 
aut: „Me mea paupertas vita traducat , dummodo possim non 
semper longae viae deditus esse", sed illud dicere non potuit, 
sese pauperem inertem vitam degere velle, modo belli laboribus 
liber esset. Una igitur voce „inerti u versus 5 totam sen- 
tentiam perverti vides ; quam cum eicere non liceat, statuendum 



1) „Mea paupertas" non id est quod Dissenius et Haasius (pg. 14 
dissertationis supra memoratae) intellexerunt, inopia vel egestas, sed 
parva mea res familiaris, parvum meum, ut nos dicimus; mein biss- 
chen armuth. 

est, duas nos habere sententias turpiter conflatas, quales si in 
libris scriptis essent traditae, omnibus machinis potius dirimere 
oportebat. 

Quae res Baehrensiutai fefellit, non fefellit Eichterum, qui 
vir doctus interpretatione hoc emendationis suae vitium studuit 
amovere. „Inertia, inquit, semper aliquid reprehensionis habet, 
ut ei obiciatur qui alicui negotio exsequendo impar esse vi- 
detur (unfilhig) ; cfr. infra v. 58: segnis inersque vocer, v. 7 1 : 
iners aetas. Itaque iners vita hoc loco eius est qui quod mi- 
litiam detrectat et divitias bello congestas despicit, nullum inter 
cives obtinet numerum (ein thaten- und ruhmloses leben). Con- 
iunctivus autem (traducat) non optantis, sed concedentis est 
totusqiie locus ita explanari debet : Patiar me propter mi- 
litiae detrectationem et paupertatem meam sine rerum gestarum 
laude, sine honore et dignitate vitam degere,* dummodo e. q. 
sq. a Sic certe optimus evadit sensus : Vitam ingloriam et 
obscuram degam pauper, dummodo belli laboribus vacuus esse 
possim. At profecto de rerum gestarum laude, de honore digni- 
tateque bello parta nihil omnino poeta significavit. Quidnam 
aliud vita illa iners potest intellegi nisi hoc „viae longae non 
semper deditum esse, sed sub arboris umbra Caniculae aestum 
vitare", praesertim cum versus hi praecedant: 

Divitias alius fulvo sibi congerat auro 
Et teneat culti iugera multa soli, 

Quem labor adsiduus vicino terreat hoste, 
Martia cui somnos classica pulsa fugent, 

quibus versibus optime accurateque respondet versus quintus; 
nam priorem huius partem quae est : „Me mea paupertas", 
primo elegiae disticho, posteriorem illam „vita traducat inerti" 
secundo oppositam esse apparet , divitiis parvam poetae rem, 
belli laboribus adsiduis vitam inertem. Qua de causa nemo 
qui hanc elegiam integro liberoque animo leget, inertem istam 
vitam ingloriam atque obscuram interpretari poterit, sed otiosam 
tantum bellique intineribus longis vacuam. 

At dixerit quis vocem quae est „possim tf maxime pre- 
mendam et de Messalae contubernio esse cogitandum. Sed hoc 
si significari voluisset poeta, non „dummodo possim", sed „si 
modo" scribere necesse fuit; neque per v. 53 sqq. sic inter- 
pretari licet. Reiciamus igitur Baehrensii Richterique coniec- 
turam utpote quae minime ad hanc sententiam sit apta. 

Emendatio vero ea quam Lucianus Mueller Haasii trans- 

mutatione recepta commendavit , illo certe vitio caret. Versu 
enim vicesimo quinto ita formato : „Iam mihi iam possim con- 
tentus" e. q. sq. duae illae sententiae quae versibus 5 et 26 
continentur : „Me mea paupertas vita traducat inerti" et „Nec 
possim longae deditus esse viae", quas particula „dum modo" 
inter se non posse conecti supra docuisse mihi videor , recte 
disiunguntur ita ut altero disticho idem quod priore poeta 
enuntiaverat , verbis mutatis votum repetatur. Neque quae 
Baehrensius huic coniecturae obiecit magni facienda videntur; 
contendit enim vir iste doctus ne sic quidem id quod Mueller 
in Frisingensium scriptura offenderit, esse sublatum, scilicet 
quod Tibullus ut sibi liceret contentum vivere parvo, in votis 
habere non potuisset , quoniam ut hoc ei contingeret, non al- 
terius benevolentia potestasve, sed nihil nisi ipsius poetae ar- 
bitrium atque certa voluntas opus fuisset. Sed haec sententia 
a Baehrensio ipso refellitur, cum suam versus restitutionem, in 
quam eadem illa quadrare liquet, recte hac interpretatione de- 
fendat: dum modo per paupertatem securo vivere mihi liceat 
(„wofern nur meine armuth frei ist von sorgen") 1 ). 

Quam obrem Muelleri versus emendationem possumus ac- 
cipere, nisi aliis prohibeamur rationibus. 

Sed iam hos versus missos faciamus et num in reliquis 
carminis iuncturis hac distichorum traiectione recepta concursus 
verborum levis atque dilucidus evadat, quaeramus. 

Altera elegiae commissura extat ante versum septimum 

apertissima et pravissima. Quid enim sibi volunt versus illi 

septimus et octavus quibus poeta rusticum sese futurum pro- 
fitetur : 

Ipse seram teneras maturo tempore vites 
Busticus et facili grandia poma manu, 

quid hi sibi volunt, inquam , si iam per octo versus antece- 
dentes rustici opera atque labores sese subiturum dixerat Ti- 
bullus? Hocine postremo loco poetam posuisse arbitremur, in- 



1) Quod Protzenius pg. 9 libelli sui Muelleri emendationem Ti- 
bulliani sermonis simplicitati non satis aptam esse dicit, quoniam 
dativus ille ethicus qui est „mihi u , nimis exquisitus esset, hoc nihili 
est. Atque de eiusdem viri docti opinione „parvo contentum esse* 
idem valere censentis atque „in otio opibus frui modicis* ne cogi- 
tandum quidem; nunquam enim vocabulum „contentus u eadem vi 
qua vox nostra „zufrieden, ungesttfrt", apud Romanorum scriptores 
invenitur adhibitum, sed eum solum significat qui aliquid satis habet. 

sitioni nunc se operam daturum, (ut Scaligeri verbis utar) 
quod est honestissimum manus rurantibus , cum iam antea 
arare se et oves pascere , quod est infimum ruri , professsus 
esset? Quid porro significare putemus verba illa „Ipse u et 
„Rusticus tf ? An dicat quis „rusticus" illud a Tibullo propter 
inopiam sententiae leve nihilque efficiens vocabulum ad versum 
complendum tantummodo esse positum? 

Certe nemo hoc nobis erit probaturus , omnesque mihi 
concedent versus eos quibus poeta consilium suum exponit, sese 
contra atque eum qui per militiam adsiduo terrore excitatus 
divitias fulvo auro sibi congerat, parvis in opibus rusticis la- 
boribus deditum felicem quietamque vitam velle degere, recte 
ante illos collocari qui in agricolae negotiis ipsis depingendis 
versantur. Neque quid „ipse a illud versns septimi sibi velit, id 
quod Haasius una cum verbo „hic u versus 35 maxime premit 
suae traiectionis argumentum, tali versuum transmutatione 
facta satis perspicitur; nam de oppositione ipsius heri ser- 
vorumque cogitari non potest, si iam antea herus sese bidentem 
tenere ip3umque boves stimulare professus est. Quam apte 
autem suo loco, quo libri id exhibent , vocabulum ipse positum 
sit, infra demonstrabimus. 

Praeter haec vitia quibus utriusque viri docti et Riehteri 
et Baehrensii (nec non Haasii Ribbeckiique) distichorum tra- 
iectione elegiam primam infici ostendisse mihi videor, hoc etiam 
contra Baehrensi restitutionem carminis moneam, eiusmodi 
parentheses qualem versibus 33 — 36 ille constituit, toto Ti- 
bulli libello nusquam inveniri, nisi in carmine V libri II, quod 
carmen non usque ad umbilicos adductum esse, sed e pluribus 
quae minime cohaerebant partibus ab amico quodam post mor- 
tem poetae male conglutinatum Gruppius l ) sagacissime et 
verissime intellexit. 2 ) 



1) Romische elegie, vol. I pg. 77 sqq. 

2) Confer etiam quae R. Richter pg. 6 de Haasii transpositione 
disputavit : 

„At vos exiguo pecori, furesque lupique, 33. 
Parcite : de magno praeda petenda grege. 
Ipse seram teneras maturo tempore vites e. q. sq. u 

Quid ? furum illa et luporuin deprecatio quamvis apte conveniat su- 
periori sententiae si progressi sumus ad „Tpse seram etc." — num 
quid aliud quam inopportuna parentbesis, molesta digressio, quam 
nisi mente praetermittimus, non habemus quo insequentem sententiam 
recte annectamus?" 

Iam quid de tertia versuum transpositorum commissura 
iudicandum sit, videamus : 

Richtero versus 24 um et 33 um placuit coniungere: 
„Agna cadet vobis (Laribus) quam circum rustica pubes 

Olamet: io messes et bona vina date. 
At vos exiguo pecori, furesque lupique, 

Parcite; de magno est praeda petenda grege." 

Sed non est dubium quin ista versuum coniunctio non minus 
aspera atque importuna sit quam quae in codicibus ipsis extat 
tralaticia. 

De Haasii sententia versus 24 et 35 um inter se conecten- 
tis recte disseruit Richterus pg. 5 sq. , qui vir doctus haec 
disticha 19 — 24 et 35 sq. omnibus machinis potius dissecanda 
quam conflanda censuit. 

Restat igitur quam Baehrensius Prieniusque proposuerunt, 
versuum 23 sq. cum 37 sq. coniunctio. Quae quamquam 
maxime omnium videtur concinna — nam singulorum deorum 
cultu enarrato una comprehensione omnes caelites agricolas 
complectens optime versu 37 sic pergere potuit poeta: 

Adsitis, divi, neu vos e paupere mensa 
Dona nec e puris spernite fictilibus — 

tamen nisi aliae transmutationis causae accedunt, una hac 
transitione opportuna versus eos de quibus agitur , in libris 
scriptis alieno loco extare nobis probari nequit, praesertim cum 
tantas offensiones ex traiectione distichorum viderimus oriri. 

Qua de re ne Prieni l ) quidem sententiae ut assentiamur 
possumus induci. Hic enim vir doctus a Scaligeri transposi- 
tionibus profectus versus 19 — 24 ante 37 inserendos, versus 
autem 7 sq. et 33 sq. ut suppositicios eiciendos esse censuit. 
At in neutro horum distichorum quidquam spurii inesse vide- 
tur; versus certe 33 sq. non propter hoc unum reicere possu- 
mus, quod inter votum poetae quod v. 25 contineatur (Possim 
contentus vivere parvo) et causam voti , quam v. 35 sq. ex- 
poni ait vir doctus (Hic ego pastoremque meum lustrare quot- 
annis etc.) illi sint inopportuni; quam vero ob rem eosdem 
versus totius carminis sententiae primariae (versibus 25 — 28) 
repugnare censeat ille, intellegere nequeo ; immo optime curam 
eam quam in parvo suo grege poeta consumere sese ostendit 
(v. 29 — 32), illustrari illis videmus. — Neque versibus 7 sq., 



1) Fleckeiseni ann. vol. XVI, 1870, pg. 689 sqq. 

id quod Prienius contendit, aequalitatein atque concinnitatem 
orationis turbari aut denique toti carmini eos non congruere 
mihi possum persuadere; transitio vero a versu 18 ad 25 sq. 
non facilior, a versu 32 ad 35 sq. etiam asperior evadit quam 
si pristinum elegiae ordinem retinemus. 

Cum igitur ut opinor traiectiones distichorum , quas viri 
docti recipiendas commendaverunt, non sint eae quibus carmen 
in integrum restitutum credere possimus, — novae enim et 
inconcinnae transitionis asperitates existere vidimus — conside- 
remus iam, quas causas illi attulerint, cur versuum transposi- 
tione opus esse conserent. 

Qua in re ea maxime videntur animo tenenda quae 
Lucianus Mueller de crisi Propertiana 1 ) monuit, ut in omnibus 
carminibus , ita maxime in elegiacis amare aliquando inter- 
rumpi sententias digressionibus nec fere recta via, sed quasi 
per salebras incedere; quare falli eos qui in elegiarum poetis 
omnia ad severissimas ratiocinationis logicae normas moroso 
ingenio exigerent. 

Offendunt autem viri docti cum in eo quod inter versus 
11 — 24 et 37 sq., quibus partim religiosus. deorum cultus ex- 
ponatur, partim caelites agricolae ad pauperem mensam in- 
vocentur, prave inculcati sint versus 25 sq. qui ad plane di- 
versum sententiarum genus pertineant, 2 ) tum in eo quod disti- 
chon quartum: 

Ipse seram teneras maturo tempore vites 
Eusticus et facili grandia poma manu 
a versibus illis qui in vitae genere describendo versentur, minus 
recte disiunctum videatur. 

At ipsum illud distichon non modo non inconcinnum, sed 
etiam necessarium esse illo loco existimo. Quid enim enuntia- 
vit poeta versibus antecedentibus ? Nihil nisi hoc, nolle se 
militis labores subire, ut postea partis divitiis frui multaque 
culti soli iugera possit tenere, sed vitam inertem, id est militia 
remotam sese degere velle , dummodo parvum illud quod sibi 
sit praesto, ad securitatem vitae sufficiat. Nunc vero versibus 
7 sq. aperte rusticum sese futurum profitetur ac quidem prae- 
cipuam et honestissimam rusticantium occupationem, insitionem 
ipsum sibi sumpsisse ostendit; deinde quod parvum suum sibi 
satis fore speret, pluribus exponit. Vide sis distichis quarto et 



1) edit. Propert. praef. pg. XIV. 

2) cfr. Baehrensi Tib. blatter pg. 66. 

quinto opportunissimam versuum 5 sq. contineri explicationem ; 
illo enim quod vitae inertis genus versu quinto intellexerit, 
demonstrat, hoc sententiam versus sexti (Dum meus adsiduo 
luceat igne focus) tenui filo deducit. Tum religionem suam 
utpote qua spes sua nitatur, pietatemque ergo deos agricolas 
describit, quorum seriem ipsis praedioli pauperis patronis, Lari- 
bus memoratis concludit. Olim vitula, inquit, caesa lustravimus 
gregem innumerabilem, nunc agna solum vobis immolatur, sed 
hanc summa voluntate dedicamus. Observa sis, quomodo uno 
tantum verbo sententiarum hic fiat coniunctio : a pauperis 
patrimonii mentione fortuita ad hanc agnae pervenit immola- 
tionem. Deinde optime quae est ars eius non fluvii similis 
continuo itinere celeriter decurrentis, sed lacus tranquilli cuius 
ripae iterum iterumque isdem alluuntur undis, optime inquam 
postquam religionem pietatemque suam enarravit, voti illius 
quod versu sexto fecit, unde tota deorum cultus descriptio 
profecta est, reminisci videtur (vers. 25 sq.): Iam modo iam 
possim contentus vivere parvo Nec semper longae deditus 
esse viae. Atque qui nunc sequuntur, versibus chordam illam 
quam versu 5 sq. leviter attigit, iam paullulum fortius im- 
pellit et nobis quali vitae rusticae suavitate alliciatur ostendit. 
Sed statim ne curas quidem agricolae laboresque per inter- 
missas rusticantis voluptates sese refutare profitetur; nam opus 
est rastro et aratro colere agellum, opus est parvum tutari 
pecus. Atque desertam agnam in sinu referet poeta, neque 
lupi furesque quidquam arripient, cum ipse pastorem quotan- 
nis lustrare Palemque lacte aspergere soleat. 

Itaque postquam explicavit, cur per totam vitam nullas 
belli labores perpessum parvo suo patrimonio se contentum 
esse posse speraret — cum et agros coleret et veneraretur 
deos — nihil ei reliquum est nisi ut deos invocet ne dona 
sua religiose proposita aspernentur. Tum iterum satis magna 
sibi segete ostensa ad dulcedinem et amoenitatem vitae quam 
a curis illis negotiisque rusticis et a deorum gratia sibi sperat, 
transit describendam. Nunc denique otium rusticum non modo 
adumbrat, sed omni pigmentorum flore et colore exornat (vers. 
41 sqq.) 

Nihil igitur quod in carmine hoc offendamus, habere vi- 
demur, nisi quod initium versus 35: Hic ego pastoremque 
meum e. q. sq. plane est importunum, cum quo loco Tibullus 
pastores gregemque lustratos signiflcare voluerit, non facile 
intellegatur. Quod vitium non sicuti Haasius censuit, versuum 

transpositione tollendum, sed emendatione vocis quae est „hic a , 
corrigendum potius, K. Eichter pg. 6 optime demonstravit. Sed 
quam ipse vir doctus proposuit coniecturam , quaeque mihi 
quoque primum in mentem occurrerat : Hoc ego pastorem e. 
q. sq. ad germanam poetae sententiam restituendam sufficere 
iam non existimo. Acrius paullo remedium adhibendum vide- 
tur, velut initii illius solemnis: „Ipse ego" (cfr. I, 3, 15; I, 
5, 15, al.) restitutio. Quod si receperimus, et opponetur herus 
pastori qui alias lustrare oves solebat. * ) et preces quibus fures 
luposque avertere conatur, graviores atque impensiores existent, 
cum magis eluceat, quantae curae parvum pecus sit poetae. 

» 

I,.4, 15. 

De libri primi carmine quarto recte disputasse arbitror 
Baehrensium, cum pag. 72 libelli qui inscribitur „Tib. bl&tter", 
haec contenderet : Die partikel „Sed u in v. 15 ist allerdings 
ganz ungehorig , wie jetzt wohl allgemein zugegeben wird ; 
denn Groth's 2 ) auskunftsmittel , nach „Sed" einen gedanken- 
strich zu setzen , ist eines von denen , die keiner emstlichen 
widerlegung bedtirfen. Wenn aber v. 39 — 56 sich trefflich an 
v. 15 — 20 und 27 — 38 anschliessen, und der darin entwickelte 
gedankengang als ein nattirlicher bezeichnet werden kann, dann 
wird sich die frage aufwerfen lassen, ob nicht in „Sed" v. 15 
ein fehler steckt. Und vielleicht gelingt es, auf dem wege«der 
wortconiectur eine ertr&glicbe verbindung mit dem vorher- 
gehenden zu erzielen. — Quamquam paullo audacius versum 
illum vir doctus transformasse videtur: 

Sera haec; ne pariat. (capias?) primo si forte negabit, 
Taedia : paulatim sub iuga colia dabit. 

Fortasse leviore immutatione versus ita potest refici : Sin — 
ne te capiant, primo e. q. sq. , quacum coniectura conferas 
carm. Priap 31 : 

„Donec proterva nil mihi manu carpes, 
Licebit ipsa sis pudicior Vesta; 
Sin — haec mei te ventris arma laxabunt, 
Exire ut ipsa de tuo queas cunno." 



1) cfr. Ovid. fast. lib. IV, 735. 

2) Quaest. Tib., dissert. inaug. Halens. 1872, pg. 31. 

i 

I, 4, 44. 

Versum I, 4, 44, quem supra pg. 32 obiter tractavimus, 
optime restituit Eitschelius in actis societ. litter. saxon. a. 1866, 
Pg. 69: 

„Quamvis praetexens picea ferrugine caelum 
Venturam admittat nimbifer Eurus aquam u 

eumque Lucianus Mueller in editione Tibulli secutus est. Aliam 
atque eam paullo audaciorem coniecturam proposuit Baehrensius 
in libello a. 1876 Jenae emisso, cui incribitur Tibullische 
bl&tter, p. 87 sq. : 

„Venturam indicat nubifer ortus aquam", 

quam coniecturam nulli eum probaturum esse puto, praesertim 
cum illam a Ritschelio propositam " nullis rationibus potuerit re- 
fellere. Quod enim censet verbum admittendi ad ruentem so- 
lum imbrem quadrare, id quidem recte (cfr. Ovid. met. XI, 
256 et 512, am. III, 6, 86 et I, 8, 50); hoc vero fallitur 
vir doctus , quod „venturam aquam admitti" dici posse negat. 
Quin vere graphice poeticeque dictum hoc videtur; quid enim? 
fingit poeta imbrem coortum ad tempus quidem procul «abesse, 
sed iam iam vento admissum, id est incitatum adventare. 

I, 6, 16. 

4 Versum I, 6, 16 Baehrensius pg. 76 sq. ita restitui iussit: 
„Te quoque servato, peccet e. q. sq. d. i. nicht allein dein weib, 
sondern auch dich selbst bewache und behiite, damit nicht ihre 
und ihrer liebhaber listen dich hintergehen. u Quam coniectu- 
ram addit non modo non refelli , sed etiam firmari versu illo 
Ovidiano trist. II, 457 sq. : 

Denique ab incauto nimium petit ille marito, 
Se quoque uti servet, peccet ut illa minus. 

Namque si illud „se u ad Tibullum pertineret, verba 
„nimium petit" prorsus non posse intellegi ; sin autem mari- 
tum designari putemus, habere nos lepidissimam stulti securi- 
que hominis ludificationem. At talis ludificatio ab illo loco 
plane aliena mihi videtur. Nam quid vellet sibi in lascivia 
Tibulli enarranda illud : Denique a marito petit, ut ipse servet 
ne puella quid peccare possit? Inopportuna, ut opinor, esset 
parenthesis. Sed hoc optime in totam loci Ovidiani senten- 
tiam quadrat, quodTibullus ipse sese servandum esse, se quo- 

que uxori illius insidiari confitetur. Atque vox quae est 
„nimium tf , non cum verbo „petit u , sed cum adiectivo „incauto tt 
coniungenda est (cfr. Ovid. am. II, 19, 3). Ceterum quem 
ad modum totum carmen restitui debeat, nondum liquere 
arbitror. 

I, 9, 39—44. 

Elegiae nonae versus 39 — 44 ut loco suo alienos Baehren- 
sius pg. 80 — 85 in eleg. VIII, post vers. 26 inculcandos esse 
consuit. At repugnat, ut opinor, huic sententiae initium car- 
minis octavi, quo diutius se celari de amore Marathi non posse 
Tibullus autumat. Qui tale quid potuit enuntiare, si puerum 
iam ipse domum amicae deduxisset? Omnino si carmina octa- 
vum et nonum eodem quo in libris exarata sunt, ordine a Ti- 
bullo composita putamus, 1 ) omnia optime consentiunt atque 
versibus VIII, 70 »qq, ad elegiam quartam, versibus IX, 39 sqq. 
ad octavam concinne revocat poeta. 

III, 1, 8. 

In libri tertii eleg. I, 8 lectio librorum „meis tf cum Mu- 
reto in „tuis u mutanda, versu 12 autem scriptura „tuum u 
retinenda totaque sententia inde a v. 7 ad 14 Musarum re- 
sponso assignanda videtur. 



1) id quod nulla re refelli video. 

